Tiga orang sahaja dibenarkan dalam satu kereta

Bilangan orang di dalam kenderaan persendirian, teksi dan e-hailing dihadkan kepada tiga orang sahaja termasuk pemandu susulan pelaksanaan Perintah Kawalan Pergerakan (PKP) di seluruh negara yang diumumkan semalam.

Perdana Menteri, Tan Sri Muhyiddin Yassin berkata, bilangan orang yang dibenarkan di dalam kenderaan membawa barangan serta rantaian aktiviti ekonomi atau industri adalah bergantung kepada jumlah yang dibenarkan dalam lesen pendaftaran kenderaan perdagangan.

“Bilangan orang yang dibenarkan di dalam pengangkutan awam mestilah mematuhi penjarakan fizikal dan mematuhi prosedur operasi standard (SOP) yang telah ditetapkan,” katanya dalam satu kenyataan di sini semalam.

Pada masa sama, Muhyiddin berkata, majikan diwajibkan melaksanakan dasar Bekerja Dari Rumah (BDR) dengan kehadiran tidak lebih 30 peratus kakitangan pengurusan pada setiap masa.

“BDR sektor awam ditentukan oleh garis panduan yang dikeluarkan oleh Ketua Setiausaha Negara dari semasa ke semasa,” katanya.

Sementara itu, Muhyiddin berkata, kerajaan akan terus menggunakan sistem Hotspot Identification for Dynamic Engagement (HIDE) untuk memantau premis dan kawasan hotspot Covid-19 serta mengambil tindakan susulan seperti yang telah diputuskan.

Beliau turut mengingatkan masyarakat untuk duduk di rumah jika tiada perkara penting yang perlu diuruskan.

“Yang terbaik ialah duduk di rumah untuk bersama-sama melandaikan lengkuk jangkitan Covid-19. Sama-sama kita hadapi gelombang ketiga ini dengan penuh disiplin,” katanya.

Sumber
Kosmo Online

Artikel lain:
PKP: Agong nasihat rakyat duduk rumah


Kenali Biodata Timbalan Perdana Menteri Malaysia, DS Fadillah Yusof

Timbalan Perdana Menteri Malaysia
 yang terbaru telah diumumkan oleh Kabinet tempoh hari. Nun jauh dari Sarawak, mungkin ramai masih tidak mengenali DS Fadillah Yusof Ketua Whip Gabungan Parti Sarawak (GPS) yang bakal menerajui negara bersama DS Zahid Hamidi bagi jawatan Timbalan Perdana Menteri Malaysia.  Duo itu dilantik oleh Perdana menteri DS Anwar Ibrahim pada pada pengumuman
Senarai Kabinet
 pada 2 Disember lalu.

Isi Kandungan

PERLANTIKAN TIMBALAN PERDANA MENTERI MALAYSIA

Perlantikan DS Fadillah Yusof itu sebagai Timbalan Perdana Menteri sebagai gabungan kerajaan perpaduan yang mengangkat ketua parti gabungan utama itu Pakatan Harapan, Barisan Nasional dan Parti Gabungan Sarawak (GPS) yang beroleh 23 kerusi.

Selain menjadi orang nombor dua terpenting dalam Kabinet Malaysia 2022, DS Fadillah Yusof juga turut diberi tanggungjawab memegang portfolio sebagai Menteri Perladangan dan Komoditi.

Masih tertanya-tanya siapakah beliau? Tcer sediakan beberapa info penting termasuk biodata untuk kita sama-sama berkenalan dengan Timbalan Perdana Menteri yang baharu ini, DS Fadillah Yusof.

BIODATA TIMBALAN PERDANA MENTERI, DATO’ SRI FADILLAH YUSOF

Nama:
 Fadillah Yusof

Tarikh Lahir :
 17 April 1962

Umur :
 60 tahun

Tempat Lahir:
 Kampung Hilir, Sibu, Sarawak

Status :
 Berkahwin, isterinya Datin Seri Ruziah Mohd Tahir dan dikurniakan 5 orang anak

Pendidikan :
 Pemegang Sarjana Undang-Undang dari Universiti Malaya.

Ahli Parlimen :
 P194 Petra Jaya

Jawatan :
 Naib Presiden Kanan Parti Pesaka Bumiputera Bersatu (PBB)

PENGALAMAN POLITIK

Beliau merupakan seorang yang berpengalaman luas dalam politik dan disayangi penduduk setempat. Ini terbukti apabila beliau berjaya mengekalkan kerusi Parlimen Petra Jaya empat penggal berturut-turut sejak 2004 lagi.

Berikut adalah sedikit ringkasan pengalaman sebelum beliau mendapat jawatan tersebut.

Berpengalaman luas dalam Kabinet Persekutuan dan pernah berkhidmat di bawah empat Perdana Menteri.

Timbalan Menteri Sains, Teknologi & Inovasi (Di bawah pimpinan Tun Abdullah Ahmad Badawi)

Menteri Kerja Raya (Di bawah pimpinan Dato Sri Najib Razak)

Menteri Kerja Raya (Di bawah pimpinan TS Muhyiddin Yassin)

Menteri Kanan Kerja Raya (Di bawah pimpinan Dato Sri Ismail Sabri)

PENUTUP

Menerusi pilihan raya ke-15 yang lalu, Datuk Seri Fadillah Yusof sah memenangi kerusi Parlimen Petra Jaya meraih 54,745 undi meninggalkan pencabarnya yang lain dengan majoriti undi sebanyak 41,363.

Anda semua boleh lah merujuk kepada
Facebook DS Fadillah Yusof
 untuk mengetahui update dan isu semasa serta gerak kerja yang dilalukan sepanjang tempoh beliau memegang jawatan
Timbalan Perdana Menteri Malaysia.


Khas Ramadhan | Tinggal Puasa Kerana Berpantang, Langkah Tahun Kerana Menyusu

Tinggal Puasa Kerana Berpantang, Langkah Tahun Kerana Menyusu

Soalan
:

Assalamualaikum ustaz. Saya ingin menanyakan satu soalan. Bulan puasa tahun lepas saya dalam keadaan berpantang selepas bersalin. Jadinya sebulan puasa saya tidak berpuasa. Sekarang pun masih menyusukan anak. Usia anak 11 bulan. Saya ingin bertanya, perlukah saya:

1) Qada’ puasa sahaja atau

2) Qada’ puasa dan bayar fidyah atau

3) Tidak perlu puasa tetapi bayar fidyah sahaja

Saya masih menyusukan anak sekarang. Yang mana satu yang perlu saya ikut nya sebab banyak sangat mazhab yang saya dengar. Saya tidak tahu mana yang patut ikot.

Terima kasih ustaz

Jawapan
:

Waalaikumussalam wbt,

Alhamdulillah, segala puji bagi Allah SWT, selawat dan salam kepada Junjungan Besar, Nabi Muhammad SAW, ahli keluarga baginda SAW, sahabat baginda SAW serta orang-orang yang mengikuti jejak langkah baginda SAW.

Berpantang dan Menyusu

Pertama sekali kita perlu jelas tentang maksud ‘pantang’ secara adat dan syariat. Dalam adat Melayu berpantang selepas bersalin memiliki beberapa tempoh yang masyhur antaranya 44 hari dan 100 hari. Manakala menurut syariat, berpantang ini boleh dikaitkan dengan hukum keluarnya darah nifas. Hukum nifas, adalah seperti hukum haid pada perkara-perkara yang haram dilakukan yakni solat, puasa, membaca mushab al-Quran, menyentuh dan membawanya, menetap di dalam masjid, bertawaf dan berjima’, bermesraan suami dan isteri di antara pusat dan lutut. Tempoh kebiasaan nifas adalah 40 hari, manakala maksimumnya pula adalah 60 hari.

Menurut Imam al-Syarbini al-Khatib (w.977H) di dalam
al-Iqna’
(ms.143-144)
,
orang perempuan yang bernifas haram menunaikan ibadah puasa Ramadhan. Jika dia berpuasa juga maka puasanya tidak sah dan wajib diqadha. Ini berbeza dengan solat fardu yang tidak perlu diganti. Perkara ini berdasarkan hadis Muslim riwayat Aisyah R.Anha bahawa kaum wanita diperintahkan  untuk mengqadhakan puasa Ramadhan yang ditinggal akibat haid – dan juga nifas – tetapi tidak bagi solat fardu.

Pada asalnya hukum wanita yang menangguh qadha puasanya sehingga masuk ke Ramadhan tahun seterusnya adalah haram dan wajib ke atasnya untuk qadha puasa dan membayar satu mud (secupak makanan ruji seperti beras dalam zakat fitrah) bagi setiap puasa yang ditinggalkan dan tidak sempat diganti sebelum tiba Ramadhan bagi tahun yang baru. Namun begitu pengecualian diberikan jika penangguhan itu bersebabkan uzur syarie. Rujuk
al-Iqna`
 (ms. 352).

Berkata Syeikh Muhammad al-Zuhaili di dalam
al-Muʿtamad
(2/200) : “Jika seseorang wanita itu melewatkan qadha’ puasanya kerana uzur seperti berterusan sakit, menyusukan anak, hamil dan musafir, sehingga masuk ke Ramdhan yang baru, maka tidak wajib fidyah kerana kelewatan ini dan wajib qadha’ sahaja.”

Justeru, dalam kes puan yang bertanya:

Puan hendaklah menggantikan puasa yang ditinggalkan semasa nifas dahulu.

Jika puan melewatkan puasa sehingga masuk ke Ramadhan yang baharu, maka hendaklah puan ganti puasa, dan membayar fidyah bagi setiap hari puasa yang ditinggalkan.

Jika puan meninggalkan ganti puasa atas sebab keuzuran seperti masih menyusu anak, lalu masuk ke Ramadhan yang baharu, maka puan tidak perlu membayar fidyah tetapi tetap perlu menggantikan puasa.

Semoga Allah memberikan kefahaman di dalam agama-Nya. Kita sentiasa berusaha agar Ramadhan pada kali ini dapat diisi dan dimanfaatkan dengan sebaiknya. Wallahu’alam.

Akhir kalam, semoga perkongsian kami berkenaan dengan
Khas Ramadhan | Tinggal Puasa Kerana Berpantang, Langkah Tahun Kerana Menyusu

dapat memberi manfaat dan kefahaman yang tepat buat anda semua.

Sumber :
Pejabat Mufti Wilayah Persekutuan

Anda juga mungkin berminat dengan :

Khas Ramadhan | Kadar Fidyah Meninggalkan Puasa Dengan Sengaja

Khas Ramadhan | Adakah Zakat Fitrah Bagi Bayi Di Dalam Kandungan Perlu Dibayar

Khas Ramadhan | Hukum Tersalah Bersahur Atau Berbuka Puasa Bukan Pada Waktunya


TINGKATKAN ‘IMMUNE” BADAN ANAK-ANAK DENGAN PEMAKANAN YANG TEPAT

Kanak-kanak terutama bayi di bawah usia dua tahun amat mudah mengalami demam, batuk dan selesema. Ia antara masalah kesihatan paling kerap terjadi yang bukan saja menyebabkan si kecil berasa tidak selesa dan meragam hampir sepanjang masa malah mengakibatkan ibu bapa tertekan akibat perlu berjaga sepanjang malam.

Ramai orang yang berusaha mencari pelbagai suplemen untuk meningkatkan sistem daya tahan (kekebalan) tubuh. Pengamalan suplemen yang banyak dijual di pasaran tidak akan bermakna jika anak-anak kita masih lagi tidak mengamalkan gaya pemakanan yang sihat.

Sistem kekebalan tubuh atau sistem imunisasi ini berfungsi melindungi tubuh dari ancaman pelbagai penyakit berjangkit dan tidak berjangkit. Oleh itu kita akan melihat ada anak-anak yang sihat dan ada anak-anak yang mudah sakit walaupun berada dalam taska dan tadika yang sama.

Saya mencadangkan beberapa jenis sayur-sayuran yang bermanfaat untuk meningkatkan daya tahan anak-anak kita.

1. BROKOLI

Ia mengandungi serat dan antioksidan yang tinggi. Selain itu juga ia mengandungi vitamin A, C, dan E. Cara terbaik ketika menyediakan brokoli adalah dengan membersihkan brokoli kemudian di stim bersama nasi dalam periuk yang sama.

2. BAYAM

Kandungan antioksidan sayur ini juga tinggi. Cara penyediaannya sama seperti brokoli. Jangan terlalu lama ditumis. Stimkan sayur ini bagi mengekalkan nutrisinya.

3. BAWANG PUTIH

Ia mengandungi sebatian allicin yang bersifat antibakteria dan antivirus. Jadi ia bagus dicampurkan sedikit pada makanan anak-anak kita. Biasakan mereka dengan bawang putih.

4. KUNYIT

Ia mengandungi sebatian cucurmin yang bersifat antiradang. Tambahkan lebih kunyit dalam masakan kita agar ia dapat juga dinikmati oleh anak-anak.

5. BETIK

Betik adalah buah tempatan yang sangat bermanfaat kerana mengandungi sebatian papain, yang berfungsi sebagai antikeradangan. Ia juga mengandung vitamin B, potassium, dan asid folat. Tahap vitamin C dalam sebiji buah betik sangat tinggi.

Banyak lagi buah-buahan dan sayur-sayuran yang sangat bermanfaat. Latih anak kita dari kecil untuk mengambilnya dalam makanan.

Semoga perkongsian ini bermanfaat buat semua Ibu bapa untuk dijadikan amalan pemakanan yang sihat.

Sumber :
Dr Zubaidi Hj Ahmad


Tip Pembiayaan Pinjaman Kereta

Pinjaman atau
loan
 kereta merupakan salah satu kategori pinjaman yang dilakukan oleh peminjam untuk melakukan tujuan pembelian kereta. Peminjam perlu membayar balik pinjaman termasuk faedah kepada pemberi pinjaman (iaitu bank) secara ansuran dalam jangka masa tertentu. Kegagalan mematuhinya boleh mengakibatkan kenderaan anda ditarik balik oleh pihak institusi kewangan atau bank.

Baru-baru ini
@haikalhisham_
 telah membuat bebenang ciapan mengenai tips pinjaman kenderaan yang telah dikongsikan oleh pegawai bank itu sendiri. Anda boleh baca perkongsian beliau seperti di bawah.

Pautan dari twitter boleh ditekan pada
laman web kalkulator
online
. Jumlah rebat yang akan diperolehi berbeza-beza mengikut tempoh pinjaman, kadar faedah dan jumlah ansuran bank yang anda telah bayar.

Penutup

Akhir kata, diharapkan perkongsian kali ini berkaitan
Tip Pembiayaan Pinjaman Kereta
 ini akan memberi sedikit info untuk tatapan anda semua. Untuk mendapatkan lebih banyak info berkaitan kesihatan dan info-info semasa anda boleh layari website
 t.me/tcerdot.my
. Terima Kasih.

Artikel lain:
6 Tempat Simpan Duit Di Rumah Yang Hebat


Tips Ajar Anak Manja Menjadi Berdikari

Anak terlalu manja? Cuba ingat kembali, adakah kita melakukan hampir semua perkara untuk anak kecil yang sangat kita sayangi? Adakah kita tidak membenarkan mereka melakukan sesuatu perkara itu kerana menganggap mereka masih kecil lagi. Walaupun anak ini masih kecil lagi, tetapi mereka sebenarnya mempunyai keinginan untuk melakukan sesuatu perkara seperti orang dewasa. Kanak-kanak punya perasaan ingin tahu yang sangat tinggi dan sentiasa ingin meneroka persekitarannya.

Berikut merupakan beberapa tips ajar anak yang terlalu manja ke arah menjadi individu yang lebih berdikari. Semoga bermanfaat buat semua ibu bapa di luar sana.

Isi Kandungan

BERI ANAK MASA

Kita semua sebagai ibu bapa sememangnya mahu sesuatu perkara itu diselesaikan dengan pantas, bukan? Namun, sejujurnya ia sukar berlaku sekiranya anak kecil membantu atau melaksanakan perkara tersebut buat kita. Apabila kita hilang sabar lantas menyuruh anak kecil tersebut
‘cepat, cepat, cepat’
, pasti runtuh emosi anak yang ingin membantu kita pada waktu itu kerana ibu bapa tidak memberikan kepercayaan kepada mereka untuk melakukan perkara tersebut mengikut kemampuan mereka.

Bimbang tidak cukup masa atau risau terlewat? Lakukan perkara tersebut seawal 15 minit atau 30 minit daripada jangkaan selesai perkara itu. Beri anak masa untuk belajar melakukan serta menyelesaikan perkara yang mereka ingini. Siapa tahu, mungkin dengan bersabar sedikit sahaja lagi, anak kita sudah berjaya melakukan perkara  tersebut?

BERI ANAK PILIHAN

Hidup ini penuh dengan pilihan. Anak kecil juga seharusnya turut diberi peluang untuk membuat pilihan selagi ianya tidak memberi kemudaratan buat dirinya.

Sebagai contoh, beri anak pilihan pakaian yang ingin dipakainya pada hari itu, memilih buku yang ingin dibaca, memilih permainan untuk dimainkan bersama, atau memilih makanan kegemaran mereka. Bantu anak kecil ini membuat pilihan agar mereka dapat belajar membuat pilihan terbaik. Terima pilihan mereka agar mereka turut merasakan bahawa pendapat mereka juga adalah penting serta boleh diguna pakai.

Dengan cara ini, anak kecil bukan sahaja dapat belajar membuat keputusan, malah dapat meningkatkan penghargaan kendiri
 (self esteem)
 mereka.

BIAR ANAK BUAT SENDIRI

Tips ajar anak yang seterusnya adalah dengan merelakan anak kecil untuk melakukan sendiri perkara yang ingin dicuba. Sebagai ibu bapa, usah terlalu cepat memberikan pertolongan untuk membantu mereka.

Sebagai permulaan, mungkin ibu bapa boleh menunjukkan cara-cara untuk melakukan sesuatu perkara itu. Kemudian, biarkan anak untuk melakukannya sendiri. Beri kepercayaan kepada anak kecil ini, lihat kemampuan mereka dan pantau keadaan mereka. Anak kecil akan belajar kesan dan akibat daripada percubaan mereka itu.

BERI ARAHAN JIKA PERLU

Sekiranya perlu, ibu bapa boleh memberikan arahan buat si kecil ini dalam proses mendidik mereka untuk menjadi lebih berdikari. Maklumkan kepada anak langkah demi langkah untuk melakukan sesuatu perkara itu agar anak dapat belajar dan memahami perkara tersebut dengan lebih baik lagi.

Arahan yang spesifik, jelas dan nyata daripada ibu bapa pasti dapat membantu anak melakukan sesuatu perkara tersebut dengan jayanya.

WUJUDKAN PERSEKITARAN MESRA KANAK-KANAK

Dalam mengajar anak untuk menjadi lebih berdikari, kita sebagai ibu bapa seharusnya mewujudkan persekitaran yang mesra kanak-kanak.

Sebagai contoh, letakkan pinggan dan cawan plastik di tempat yang mudah dicapai oleh mereka agar mereka dapat mengambilnya pada bila-bila masa apabila diperlukan. Atau sediakan botol plastik berisi air untuk dituang sendiri ke dalam cawan apabila mereka berasa haus dan ingin minum. Sekiranya air tertumpah, anak kecil ini perlu belajar untuk mengelap sendiri tumpahan air tersebut. Selain itu, ibu bapa juga boleh menyediakan kerusi buat si kecil untuk mencuci pinggannya sendiri di sinki selepas makan.

Penutup

Cara in sangat bermanfaat buat si kecil untuk belajar berdikari dan mereka akan mencapai kepuasan apabila berjaya melakukan perkara tersebut dengan sempurna suatu masa nanti.

Dengan mempraktikkan tips ajar anak untuk lebih berdikari seperti di atas, ia tidak bermakna ibu bapa mengabaikan tanggungjawab terhadap mereka. Ibu bapa perlu belajar melepaskan mereka untuk melakukan pelbagai perkara kerana mereka tidak selamanya kecil. Zaman kanak-kanak mereka sekejap sahaja akan berlalu pergi. Pejam celik pejam celik, mereka akan menginjak ke alam remaja dan dewasa. Anak-anak ini akan turut menjalani kehidupan yang mencabar seperti kita tidak lama lagi.

Sumber
Siraplimau

Artikel lain:
Hukum Bermesraan Bersama Pasangan Ketika Bulan Ramadan


6 Langkah Beserta Tips Bersihkan Peti Ais Rumah Anda

Tips Bersihkan Peti Ais
sangat penting untuk diketahui supaya peti ais di rumah kita sentiasa dalam keadaan yang bersih dan wangi.  Semua mengetahui bahawa peti ais merupakan barangan elektrik yang wajib ada di setiap isi rumah.

Peti ais atau peti sejuk berfungsi untuk menyimpan barangan basah, barangan kering dan sejuk beku. Justeru, ia menjadi satu keperluan di setiap rumah.

Walau bagaimanapun, peti ais perlu sentiasa dicuci kerana ia boleh mengundang bauan yang kurang menyenangkan dan tidak sedap mata memandang jika tidak dijaga dengan baik.

Tambahan lagi, campuran pelbagai makanan yang diletakkan di dalam peti ais tersebut akan membuatkan bauannya bercampuran antara satu sama lain. Bukan itu sahaja, ia perlu dicuci kerana sesetengah makanan atau barangan tidak tahan lama.

Oleh itu, disini admin ingin kongsikan 6 Tips Bersihkan Peti Ais yang boleh dilakukan oleh semua orang yang memiliki peti ais di rumah masing-masing.

Isi Kandungan

6 Langkah Beserta Tips Bersihkan Peti Ais

Admin yakin pasti ramai diantara kita yang memerlukan Tips Bersihkan Peti Ais ini, bukan? Jom ikuti langkah dan tips berikut:

Langkah 1: Keluarkan Semua Makanan Dan Bahan Yang Disimpan

Keluarkan semua bahan makanan, botol, bekas yang disimpan dan diletakkan pada tempat yang bersesuaian.

Periksa seluruh ruang dalam peti ais anda sebelum langkah seterusnya.

Langkah 2: Buang Makanan Yang Rosak Dan Berkulat

Periksa semua label pada botol atau bekas makanan yang disimpan.

Pastikan masih boleh diguna dan belum habis tarikh tempoh serta masih elok untuk digunakan termasuklah tidak berkulat, berbau busuk dan seangkatan.

Untuk sayur yang sudah lembik dan busuk, buang segera!

Langkah 3: Keluarkan Bahagian Tray Plastik / Kaca

Jika
tray
 jenis kaca, boleh keluarkan.

Gunakan campuran 2 sudu soda bikarbonat dan air panas untuk mencuci.

Boleh juga menggunakan sabun dan basuh kemudian bilas dan lap bersih sebelum dipasang semula.

Jangan guna pencuci kimia seperti
klorox
 kerana ia akan membuatkan peti ais anda berbau apabila pintu ditutup.

Untuk kekalkan keharuman dan membunuh bakteria di dalam peti ais, anda juga boleh gunakan campuran lemon essential oil & tea tree.

Langkah 4: Susun Makanan Ikut Kesesuaian

Selepas dilap bersih pada bahagian dalam, anda boleh menyusun barang makanan mengikut kesesuaian dan kekerapan penggunaan. Anda boleh menggunakan tips seperti berikut:

Rak pertama, anda boleh meletakkan buah-buahan, coklat atau pun bahan yang kerap digunakan.

Rak kedua, anda boleh meletakkan sayur atau bahan memasak.

Pastikan barang basah seperti ikan, ayam dan lain-lain diletakkan di dalam
tupperware
 dan disimpan pada bahagian
freezer
.

Cuci sayur bersih. Elok direndam di dalam air garam.

Tos sehingga kering dan masukkan di dalam
tupperware
.

Ikan, ayam, udang mestilah dicuci bersih sebelum disimpan di dalam peti ais. Taburkan sedikit gula dan potongan limau kasturi / lemon / limau nipis sebelum disimpan untuk kesegaran.

Tips Bersihkan Peti Ais ini bukan sahaja untuk membersihkan peti ais malah ia memudahkan proses untuk memasak kerana bahan sudah bersih. Cuma perlu dibilas lagi sekali sebelum memasak.

Langkah 5: Wangikan Peti Sejuk Anda

Untuk wangikan peti ais, anda boleh meletakkan bahan cadangan seperti di bawah:

Boleh gunakan vanilla untuk wangikan peti ais anda. Letakkan beberapa titisan vanilla di dalam bekas dan letakkan dalam peti ais.

Beberapa helai daun pandan diletakkan dalam peti ais.

Potongan hirisan lemon boleh diletakkan di dalam bekas dan diletakkan dalam peti ais.

Letakkan beberapa titis Lemon Essential Oil di dalam bekas dan diletakkan dalam peti ais.

Langkah 6: Bersihkan Bahagian Luar Peti

Periksa bahagian luar peti ais sama ada jenis tahan karat atau tidak.

Jika jenis tidak tahan karat, elok menggunakan tisu dapur sahaja untuk membersihkan bahagian luar.

Manakala, jika peti ais anda jenis tahan karat, bahagian luar peti ais anda boleh dilap dengan tuala yang direndam dengan campuran sabun dan lemon essential oil.

Lap dan bersihkan kekotoran kemudian lap kering.

Sumber:
Wan Azreen Ariff

Diharapkan dengan perkongsian
Tips Bersihkan Peti Ais

ini dapat membersihkan peti ais anda.

Semoga perkongsian Tips Bersihkan Peti Ais ini dapat memberi manfaat kepada anda semua. Selamat mencuba!

Seterusnya, anda juga boleh dapatkan lagi tips-tips yang menarik di
TcerDotMy
kerana kami sentiasa menyediakan segala informasi yang tepat dan sahih untuk anda.


Tips Buat Dan Simpan Bahan Kisar, Tahan Hingga 3 Bulan

Tips Buat Dan Simpan Bahan Kisar
pasti sangat diperlukan oleh ibu-ibu kerana ia boleh dihasilkan sendiri di rumah. Pasti seronok kalau cili, bawang dan halia dapat dikisarkan untuk dijadikan pes dalam kuantiti yang banyak dan dapat bertahan lama, bukan?

Jika semuanya sudah tersedia, sudah tentu tugas memasak di dapur menjadi lebih mudah setiap hari. Bila memasak jadi semakin mudah, tukang masak tentu jadi lebih gembira dan tidak kelam kabut ketika memasak. Juadah pun dapat disiapkan tepat masanya.

Seorang pengguna Facebook,
Cik Dayang Zuhaila
 telah berkongsi Tips Buat Dan Simpan Bahan Kisar bagi cili, bawang besar, bawang putih dan halia untuk tahan lebih lama.

Jelasnya, Tips Buat Dan Simpan Bahan Kisar ini sangat memudahkan, baik dari segi penyimpanan bahan masakan mahupun ketika menyediakan juadah.

“Stok yang Cik Dayang buat ini, kalau jenis rajin masak, dua minggu sudah habis. Tetapi, kalau jenis malas masak, stok ini tiga bulan pun masih tahan lagi tau. Wajib simpan dalam peti ais.” jelasnya.

Berikut dikongsikan Tips Buat Dan Simpan Bahan Kisar supaya tahan lama.

Isi Kandungan

Cara & Tips Buat Dan Simpan Bahan Kisar

Admin yakin pasti ramai diantara ibu-ibu yang memerlukan Tips Buat Dan Simpan Bahan Kisar ini, bukan? Jom ikuti perkongsian berikut.

Cik Dayang telah berkongsikan cara buat dan simpan untuk

Pes Cili Kisar.

Pes Bawang Besar Kisar.

Pes Bawang Putih Kisar.

Pes Halia Kisar.

Cara Buat Cili Kisar

Tips Buat Dan Simpan Bahan Kisar untuk pes cili kisar adalah seperti berikut.

Pertama sekali, gunting cili kering kecil-kecil iaitu saiz lebih kurang satu inci dan buangkan biji pada cili kering itu.

Rebus cili tersebut sehingga teksturnya menjadi lembut.

Jangan lupa masukkan garam dah sedikit minyak agar cili yang direbus menjadi cepat lembut.

Selepas itu, tapis sebatian tersebut dan bilas dengan menggunakan air.

Masukkan cili tadi ke dalam mesin pengisar dan kisarkannya dengan sedikit air bagi memastikan mesin tersebut dapat berfungsi dengan baik.

Setelah selesai dikisar, simpan pes cili kisar tadi ke dalam bekas yang kering dan letakkan sedikit asam keping.

Kemudian simpan pes cili kisar tadi di dalam peti sejuk dan pes tersebut dapat bertahan sehingga tiga bulan.

Cara Buat Bawang Besar Kisar

Tips Buat Dan Simpan Bahan Kisar untuk pes bawang besar kisar adalah seperti berikut.

Mula-mula, ambil satu kilogram bawang besar dan hiriskannya halus-halus agar bahagian bawang tersebut mudah untuk dikisarkan.

Kisarkan bawang tersebut sedikit demi sedikit dengan meletakkan minyak di dalamnya.

Anggaran minyak masak adalah lebih kurang separuh daripada jumlah bawang.

Jelas Cik Dayang, jika anda hendak meletakkan air sahaja pun tidak menjadi sebarang masalah. Pastikan air yang dimasukkan ke dalam mesin pengisar hanya sedikit, sekadar untuk memudahkan mesin tersebut mengisar bawang sahaja.

Selepas selesai mengisar pes bawang besar, masukkan pes tersebut ke dalam bekas yang kering.

Letak sesudu garam di atas permukaan bawang kisar sebelum menyimpannya dalam peti sejuk.

Ujar Cik Dayang, pes bawang besar kisar ini dapat bertahan kira-kira satu hingga dua bulan.

Cara Buat Bawang Putih Kisar

Tips Buat Dan Simpan Bahan Kisar untuk pes bawang putih kisar adalah seperti berikut.

Bagi menghasilkan pes bawang putih kisar pula, ambil setengah kilogram bawang putih dan kupaskan kulinya.

Setelah selesai dikupas, cuci dan hiriskan ulas-ulas bawang tersebut secara halus.

Kisar bawang putih tadi bersama air yang bertapis dan anggaran air adalah tidak sampai separuh dari jumlah bawang putih yang dikisar.

Seperti pes-pes sebelum ini, masukkannya ke dalam bekas yang kering selepas dikisar sehingga lumat.

Menurut Cik Dayang, pes bawang putih kisar yang dihasilkan itu dapat bertahan dalam lingkungan dua bulan.

Cara Buat Halia Kisar

Tips Buat Dan Simpan Bahan Kisar untuk pes halia kisar pula adalah seperti berikut.

Sediakan dalam setengah kilogram halia dan buangkan kulitnya.

Setelah kulit halia telah dibuang, cuci dan potong halia tersebut. Boleh dikatakan satu perkara yang wajib untuk memotong bahan masakan ini dengan halus untuk memudahkannya dikisar.

Kisarkan halia yang telah dipotong dengan memasukkan sedikit air ke dalam mesin pengisar.

Berdasarkan pengalaman Cik Dayang terdahulu, air yang perlu diletak hanya 1/4 daripada isian halia. Hal ini disebabkan halia merupakan tumbuhan yang memiliki banyak kandungan air. Jadi, elak letak terlalu banyak air dalam kisaran halia.

Seperti biasa, simpan pes di dalam peti sejuk dengan menggunakan bekas yang bersih.

Ujar Cik Dayang, jumlah pes halia ini juga dapat bertahan sekitar dua bulan.

Tips Simpan Bahan Kisar Tadi Supaya Tahan Lama

Selain menyediakan cara untuk menghasilkan pes kisar, Cik Dayang turut memberikan tips bagi memastikan pes yang dihasilkan dapat bertahan lama.

Jelasnya, setiap kali hendak mengambil bahan ini, pastikan anda menggunakan sudu yang kering dan bersih.

Jangan sesekali mencampur adukkan penggunaan sudu untuk mengambil pes. Dengan erti kata lain, jangan gunakan sudu yang sama dengan sudu yang digunakan untuk mengambil pes yang lain.

Gunakan sudu yang berasingan bagi mengelakkan sebarang pencemaran pada pes dan cepat berkulat.

Credit Sumber:
Cik Dayang Zuhaila

Begitulah Tips Buat Dan Simpan Bahan Kisar yang boleh dicuba sendiri oleh semua ibu-ibu di rumah masing-masing. Sangat mudah, bukan?

Semoga perkongsian
Tips Buat Dan Simpan Bahan Kisar
 ini dapat memberi manfaat kepada anda semua di luar sana!

Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih untuk anda.


Tips Buat Sabun Cuci Pinggan Tahan Lama Campur 3 Bahan Sahaja

Tips Buat Sabun Cuci Pinggan Tahan Lama
sehingga berkali-kali ganda tahannya sangat penting untuk semua orang terutamanya bagi pengusaha kedai makan.

Bagi pengusaha premis makanan, sabun pencuci pinggan merupakan salah satu bahan yang perlu dibeli dalam kuantiti yang banyak.

Sudah pastinya, mereka akan mencari pembekal yang menawarkan kuantiti yang banyak dan pada masa yang sama, dijual pada harga yang berpatutan.

Jika tidak, kos pengoperasian sesuatu perniagaan melibatkan makanan terpaksa menjadi lebih tinggi. Peningkatan kos ini sekali gus akan meningkatkan harga makanan yang dijual bagi menampung kos pengoperasian yang tinggi.

Harga makanan yang tinggi sudah semestinya akan menyebabkan pelanggan ‘pergi ke tempat lain’.

Namun, terdapat beberapa kedai yang menggunakan helah Tips Buat Sabun Cuci Pinggan Tahan Lama ini bagi memastikan sabun pencuci pinggan di premis mereka dapat digunakan dalam jangka masa yang lama.

Tips Buat Sabun Cuci Pinggan Tahan Lama

Menurut postingan satu video menerusi akaun pengguna
@ohmybunda
, seorang wanita berkongsi tips mudah untuk memanjangkan jumlah stok sabun basuh pinggan.

Berdasarkan video tersebut, tips ini dikatakan dapat menjimatkan sabun sebanyak lima kali ganda.

Dalam video tersebut, wanita tersebut hanya menggunakan tiga bahan iaitu:

Sebotol cecair pencuci pinggan

Air

Sepaket garam

Botol besar kosong dan besen/jag besar pula antara peralatan yang digunakan untuk menghasilkan cecair pencuci yang lebih lama.

Pertama sekali, anda perlu memasukkan satu paket garam di dalam besen/jag yang kosong. Tuangkan sehingga tiada sisa garam yang tertinggal di dalam paket.

Selepas itu, masukkan air panas ke dalam besen/jag yang berisi garam tadi. Kacau larutan air panas dan garam itu sehingga larut dan sebati.

Kemudian, masukkan air biasa sebanyak lima liter berserta satu liter cecair pencuci pinggan ke dalam besen dan kacau sehingga sebati.

Justeru, apabila larutan sabun tersebut sudah pun sebati, sabun pencuci pinggan mangkuk ‘tahan lama’ sudah pun siap dan boleh di simpan di dalam botol besar.

Diharapkan dengan perkongsian Tips Buat Sabun Cuci Pinggan Tahan Lama ini dapat menjadikan anda di luar sana lebih bijak dalam melaksanakan kehidupan harian. Semoga perkongsian
Tips Buat Sabun Cuci Pinggan Tahan Lama
 ini dapat memberi manfaat kepada anda semua.

Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih.


Tips Cara Lebih Produktif di Tempat Kerja

Sudah menjadi kebiasaan apabila kita berhadapan dengan situasi pekerjaan, lama-kelamaan kita akan mula rasa jemu dan otak kita juga akan mulai naik tepu. Oleh itu, bagaimana untuk kita menghasilkan produtiviti yang lebih baik dan dapat bekerja dengan efisyen dan produktif? Di sini kami sediakan beberapa tips dan cara untuk lebih produktif di tempat kerja khusus untuk anda di luar sana yang berazam untuk mengubah cara kerja menjadi lebih baik.

Isi Kandungan

Tips & Cara Produktif Di Tempat Kerja

Hilangkan gangguan kerja

Tahukah anda apa yang selalu mengganggu tugasan kerja anda dari siap mengikut masa yang ditetapkan? Benda paling utama yang selalu mengganggu anda di tempat kerja adalah alat komunikasi anda iaitu smartphone. Betul ke betul?

Anda akan selalu diganggu dengan mesej-mesej dari group whatsapp, notification dari facebook, instagram, wechat, emel dan sebagainya yang menyebabkan anda mula hilang fokus pada tugasan kerja anda.

Oleh itu, anda harus letakkan pengasingan antara diri anda dan smartphone anda. Letakkan telefon anda dalam mod senyap, dan simpan ia di dalam beg anda. Anda hanya boleh gunakannya selepas kerja anda selesai, atau sewaktu anda rehat. Jalan ini adalah lebih baik untuk dapatkan kerja yang produktif.

Selain itu, anda juga dinasihatkan agar tidak membuka laman media sosial anda di pc, komputer atau laptop di tempat kerja anda kerana ia juga boleh menjadi punca anda hilang fokus terhadap tugasan kerja anda.

Bahagikan tugasan kerja

Jika anda memegang jawatan yang mempunyai orang bawahan, anda boleh bahagikan tugasan kerja anda yang lebih ringan kepada orang bawahan anda. Ingat, yang lebih ringan.

Hal ini dapat membuatkan anda lebih fokus untuk menyelesaikan tugasan kerja yang lebih penting. Selain itu, anda juga dapat menyelesaikan tugasan kerja anda dalam masa yang ditetapkan

Terapi muzik

Tidak dinafikan, sepanjang waktu bekerja akan ada waktu-waktu yang minda anda mula menunjukkan signal ia sudah mulai penat. Oleh itu, muzik adalah terapi yang sangat bagus bagi minda anda. Ia boleh membuatkan otak anda yang penat dan tepu tadi menjadi aktif semula.

Terapi muzik ini akan mengalihkan pandangan anda dan pendengaran anda dari bunyi kesibukan dan kebingitan di tempat kerja anda. Ia juga mampu menghilangkan kekusutan dan kekacauan dalam diri anda. Setelah minda anda dibawa lari oleh muzik terapi ini, anda akan dapat melakukan tugasan kerja anda dengan lebih semangat dan lebih segar.

Bertegur Sapa Dengan Rakan Sekerja

Untuk mendapatkan persekitaran yang bagus, anda haruslah membina hubungan yang baik dengan rakan sekerja anda. Bertegur sapa lah dengan mereka sebelum anda memulakan tugasan kerja anda di pagi hari, dan bersembang bersama mereka di waktu rehat. Ini dapat mengurangkan tekanan anda dan melarikan minda anda daripada tugasan kerja. Anda juga boleh meminta pendapat atau pertolongan mereka sekiranya ada kemusykilan atau masalah yang anda hadapi berkenaan tugasan kerja anda.

Dan sebelum anda pulang, anda juga boleh berikan sepatah dua kata ucap selamat tinggal. Semua ini penting supaya anda dapat membina hubungan yang baik dengan mereka. Jangan hidup dan buat hal sendiri sahaja seolah-olah anda bekerja berseorangan.

Selain itu, bagi membina hubungan baik, anda juga haruslah menuturkan kata-kata yang tidak membawa kepada salah faham. Berkomunikasi dengan jelas terhadap mereka, dan ulang semula sekiranya mereka tidak faham apa yang anda sampaikan.

Siap Kerja Secepat Mungkin

Jika anda ingin menjadi pekerja yang baik, anda haruslah menyiapkan tugasan kerja anda mengikut masa yang ditetapkan. Tetapi, jangan pula anda selalu menangguhkan tugasan kerja anda hanya semata-mata masa yang diberikan masih lama lagi sedangkan ia boleh diselesaikan dalam masa yang lebih singkat.

Jika anda menangguhkan kerja, anda hanya menyebabkan diri anda dibelenggu dengan tugasan kerja yang sama berhari-hari. Hal ini pula boleh membuatkan anda mudah berasa jemu dengan tugasan kerja tersebut. Dan akhirnya anda akan membuat kerja sambil lewa dan tidak produktif.

Rehat Apabila Perlu

Untuk mendapatkan hasil kerja yang terbaik bukanlah dengan
straight
 bekerja sehingga siap tugasan kerja anda itu. Hal ini kerana apabila minda anda tidak berehat, minda anda tidak dapat menghasilkan idea yang kreatif. Cara yang paling bagus adalah anda mengambil sedikit masa untuk merehatkan minda dan otot anda. Duduk terlalu lama juga boleh menyebabkan badan lesu dan otot pun tegang.

Anda boleh gunakan masa tersebut dengan berjalan ke tandas atau ke
pantry
 dan mengambil air untuk diminum. Berjalan juga mampu merenggangkan otot-otot anda yang tegang sepanjang anda duduk menyiapkan tugasan kerja tadi. Selain mampu merenggangkan otot, anda juga dapat menyegarkan mata anda dan minda anda sebentar untuk
refresh
 kembali segala tenaga yang hilang.

Sumber
ActiveCampaign

Artikel lain:
Permohonan IJM Scholarship 2021


Tips dan Panduan Kertas Kerja Guru berserta contoh

kertas kerja

Isi Kandungan

Tips dan Panduan Kertas Kerja Guru berserta contoh.

Menurut Kamus Dewan Edisi Ke-4, kertas kerja bermaksud makalah (artikel atau rencana) bertulis yang mengandungi perbincangan mengenai sesuatu persoalan dan cadangan tertentu. Pada umumnya kertas kerja ditulis dengan tujuan untuk mengutarakan penghujahan tentang alasan dan bukti yang boleh diberikan untuk mendapatkan sesuatu seperti kelulusan untuk satu peruntukan kewangan atau kelulusan menjalankan sesuatu projek dan sebagainya.

Kertas kerja adalah salah satu daripada bentuk komunikasi bertulis. Oleh sebab itu kertas kerja bermaksud hasil penulisan yang mengandungi idea untuk dikemukakan kepada khalayak atau pihak-pihak tertentu. Khalayak perlu membaca kertas kerja tersebut untuk mendapatkan maklumat berkaitan idea yang hendak disampaikan. Khalayak boleh terdiri daripada kumpulan kecil seperti jawatankuasa projek ataupun kumpulan besar seperti peserta seminar dan persidangan.

Berikut merupakan sedikit
Tips dan Panduan Kertas Kerja.

1. Tajuk hendaklah jelas dan menggambarkan matlamat/objektif program/projek

2. Nyatakan secara jelas tujuan kertas kerja yang disediakan samada untuk;

– Kelulusan/makluman/ perbincangan/sebagainya

– Untuk siapa ianya dikemukakan.

– Nyatakan apakah okjektif/matlamat yang ingin dicapai.

2. Nyatakan secara jelas butiran mengenai;

– Tarikh/Masa/Tempat

– Peserta/Kumpulan sasar

– Yuran/Bayaran yang dikenakan

– Kerjasama /Bantuan

Para guru boleh rujuk dan semak contoh kertas kerja yang dikumpulkan bersama dibawah sebagai panduan juga.

Berikut merupakan pautan untuk
dimuat turun
 contoh kertas kerja bagi program-program sekolah.

Dapatkan “Tips dan Panduan Kertas Kerja ” di sini

Di sini
admin
 nak kongsikan bahan tersebut. Sila
download
 menggunakan
link
 yang telah disediakan.

Download :

kertas- kerja-ladap

KERTAS KERJA STEM SKPTM 2018

kertas-kerja-kempen-ponteng-sifar

kartas-cadangan-seminar-motivasi-ii-pmr-spm-

kertas cadangan program kecemerlangan -spm-dan-pmr

kertas kerja -cadangan -lawatan -sambil -belajar

kertas kerja program peningkatan akademik

kertas kerja sempena bulan sains dan matematik

kertas-cadangan-prog-minggu-antidadah

kertas-kerja kejohanan sukan tahunan

kertas-kerja-bulan-kemerdekaan

kertas-kerja-ceramah-kesihatan

kertas-kerja-kelas-bimbingan- berfokus

kertas-kerja-kem-pemantapan-sahsiah-murid

kertas-kerja kawat kaki krs

Kongsikan kepada rakan guru yang lain juga.

Penutup

Semoga
Tips dan Panduan Kertas Kerja Guru berserta contoh
ini memberi manfaat kepada para guru diluar sana dan memudahkan urusan dalam menjalani setiap program sekolah.

Teruskan bersama kami di
t.me/tcerdot.my
 untuk mendapatkan informasi dan bahan-bahan pendidikan yang terkini dan terbaik dari semasa ke semasa.

Anda juga mungkin berminat dengan
8 Tips Meningkatkan Motivasi Anda di Tempat Kerja


Tips dan Teknik Menjawab Soalan SAINS SPM

Tips dan Teknik Menjawab Soalan SAINS SPM
 ini disediakan untuk membantu para pelajar khususnya bagi yang akan menduduki peperiksaan SPM.

Bedasarkan apa yang dikaji, Sains berasal daripada bahasa Inggeris, iaitu science. Sains dari bahasa Latin ” scientia ” yang bermaksud pengetahuan manakala dalam bahasa Arab pula ialah Al-Ilm yang bererti tahu. Berdasarkan web new collegiate dictionary definisi dari sains adalah “pengetahuan yang diperoleh melalui pembelajaran dan pembuktian” atau “pengetahuan yang merangkumi suatu kebenaran umum dari hukum – hukum alam yang terjadi misalnya diperoleh dan dibuktikan melalui kaedah saintifik.

Kredit : Cikgu Hayat

Dari segi istilah, sains dalam hal ini merujuk kepada sebuah sistem untuk mendapatkan pengetahuan yang dengan menggunakan pengamatan dan eksperimen untuk menggambarkan dan menjelaskan fenomena – fenomena yang terjadi di alam.

Guru juga pasti akan mendedahkan murid dengan pelbagai teknik dan kemahiran menjawab soalan-soalan supaya murid menyedari beberapa langkah penting dalam mendapatkan markah dan memahami soalan dengan lebih baik.

Maklumat yang disediakan di dalam ini menepati segala keperluan pelajar untuk membuat persediaan menghadapi peperiksaan dan memperoleh kelulusan yang cemerlang. Semoga ibubapa, guru dan pelajar mempoleh bermanafaat dari bahan yang disediakan

Isi Kandungan

Dapatkan “Tips dan Teknik Menjawab Soalan SAINS SPM” di sini

Di sini
admin
 nak kongsikan bahan tersebut. Sila
download
 menggunakan
link
 yang telah disediakan.

Format dokumen ini adalah dalam ‘PDF’

Download :
Tips dan Teknik Menjawab Soalan SAINS SPM

Dipersilakan download dan semoga bermanfaat.

Semoga perkongsian ini memberi

manfaat kepada semua terutama mereka yang memerlukan untuk membuat pelbagai persediaan menghadapi peperiksaan nanti.

Dalam mengoptimunkan pelbagai bahan tersebut pelajar sendiri perlu mempunyai kaedah atau cara belajar yang lebih berkesan supaya input pelajar lebih maksimum.

14 Tip Belajar Dengan Berkesan dari Dr Fadhilah Kamsah

1. Menggunakan kedua-dua belah otak kanan dan kiri. Ini dapat dilakukan dengan membuat aktiviti merangsang kedua-dua belah otak tersebut.

2. Merangsang kesemua deria dalam pembelajaran. Kajian menunjukkan bahawa:

Kita ingat 10% apa yang dibaca

Kita ingat 20% apa yang didengar

Kita ingat 50% apa yang didengar dan dilihat

Kita ingat 70% apa yang dicakapkan

Kita ingat 90% setelah dipraktikkan

3. Belajar mengikut waktu yang sesuai dengan diri (
study according to your biological clock
). Bagaimanapun, perlu tahu waktu-waktu yang sesuai untuk belajar iaitu sebelum tidur, selepas bangun tidur, selepas mandi air panas, selepas baca al-Quran/zikir selepas riadah dan selepas berdoa.

4. Mengulang kaji secepat mungkin. Ulangkaji ringkas selepas belajar (kita akan lupa 80% selepas belajar). Ulangkaji sekerap mungkin.

5. Manfaatkan kemahiran mengingat:

Tampal nota-nota penting di dinding

Gunakan kaedah akronim

Tukar perkataan, ayat atau definisi dalam bentuk gambar atau rajah

Reka cerita atau ayat mengenai konsep yang perlu diingat

6. Menyedari guru-guru adalah sumber ilmu yang baik. Tanya guru apabila tidak faham

7. Menjadikan nota-nota menarik seperti membuat corak, menggariskan isi penting dan sebagainya. Tampal maklumat yang rumit di tempat yang biasa dilihat.

8. Cekap mengatur jadual belajar: Mempunyai jadual belajar, Patuh kepada jadual, Buat jadual yang boleh diikuti

9. Sentiasa mengawasi pencuri waktu belajar iaitu angan-angan kosong, bertangguh dan malas.

10. Tidak membuang masa dengan belajar ketika letih atau mengantuk.

11. Tahu memberi ganjaran kepada diri sendiri selepas Berjaya belajar seperti membaca surat khabar, melawat rakan atau sesuatu yang menghiburkan hati.

12. Buat Persediaan awal akan memberikan permulaan yang baik dan memberi tanggapan yang positif pada guru. Untuk sentiasa awal dan mendahului, bacalah dahulu sekali atau 2 kali sebelum guru mengajar.

13. Berbuat baik kepada guru. Sentiasa menghormati dan menyayangi guru.

14. Baca doa tanda kesyukuran selepas belajar

Penutup

Semoga kita juga mendapat manfaat jika hasil perkongsian kita yang tidak seberapa ini memberi kejayaan kepada mereka yang bakal menghadapi peperiksaan

Teruskan bersama kami di
t.me/tcerdot.my
 untuk mendapatkan informasi dan bahan-bahan pendidikan yang terkini dan terbaik dari semasa ke semasa. Terima kasih kerana menyokong kami dan semoga artikel
Tips dan Teknik Menjawab Soalan SAINS SPM
 ini membantu anda..


Viral 1 Tips Elak Getah Nangka Melekat Pada Pisau Dan Tangan

Tips Elak Getah Nangka Melekat Pada Pisau Dan Tangan
telah viral baru-baru ini! Rupanya ramai baru tahu teknik ini!

Buah nangka merupakan sejenis buah yang boleh didapati di negara-negara tropika seperti Malaysia dan negara Asia Tenggara yang lain. Buah nangka sedap dimakan apabila ia sudah masak ranum dan manis.

Selain di makan begitu sahaja, buah nangka yang sudah masak juga sering dijadikan hidangan masakan seperti pengat nangka. Pengat merupakan sejenis menu manisan yang sering menjadi hidangan minum petang bagi kaum Melayu.

Selain buah yang sudah masak, nangka muda juga sering mendapat perhatian bagi penggemar masakan kampung atau tradisional. Nangka muda seringkali dijadikan hidangan masak lemak di rumah mahupun majlis-majlis kenduri kahwin.

Bagi mereka yang mempunyai pengalaman dalam memproses nangka muda pasti pernah berhadapan dengan getah nangka yang sangat susah untuk ditanggalkan. Selalunya, orang-orang lama akan menggunakan minyak dengan cara menyapu di tangan dan pisau sewaktu mahu memproses nangka muda tersebut.

Sebenarnya terdapat satu lagi cara mudah untuk memproses nangka muda hanya dengan menggunakan air sahaja. Seorang pengguna TikTok bernama
@nani_izan
 telah berkongsi kepada umum berkenaan Tips Elak Getah Nangka Melekat Pada Pisau Dan Tangan hanya menggunakan aliran air paip sahaja.

Tips Elak Getah Nangka Melekat Pada Pisau Dan Tangan

Menurut wanita tersebut, teknik itu merupakan tradisi bagi keluarganya yang telah lama digunakan untuk memproses nangka muda.

Tambah wanita itu, teknik yang dilakukan oleh keluarganya adalah dengan mengupas kulit nangka sambil dialirkan air paip sampai akhir proses berkenaan.

Getah akan ikut turun bersama aliran air paip tadi dan tidak akan melekat pada pisau yang sedang digunakan.

“InsyaAllah, getah akan turun bersama aliran air. Getah pun tak akan melekat pada pisau dan tangan. Senang kan,” kata wanita berkenaan dalam perkongsian video tersebut.

Menurutnya lagi, terdapat beberapa tempat menggunakan teknik minyak yang disapukan pada tangan dan pisau dalam memproses nangka muda tersebut.

Sumber:
@nani_izan

Perkongsian wanita tersebut sehingga artikel ini ditulis telah mencapai lebih satu juta tontonan daripada pengguna.

Diharapkan dengan perkongsian
Tips Elak Getah Nangka Melekat Pada Pisau Dan Tangan
ini dapat memberi ilmu yang baharu kepada anda di luar sana.

Semoga perkongsian Tips Elak Getah Nangka Melekat Pada Pisau Dan Tangan ini dapat memberi manfaat kepada anda semua. Selamat mencuba!

Seterusnya, anda juga boleh dapatkan lagi tips-tips yang menarik di
TcerDotMy
kerana kami sentiasa menyediakan segala informasi yang tepat dan sahih untuk anda.


7 Tips Elak Strok Haba Pada Musim Panas Ini

Tips Elak Strok Haba,
ini 7 perkara yang anda perlu tahu dan buat untuk terus kekal sihat ketika cuaca panas. Ketika ini, beberapa negeri di Malaysia kini dilanda cuaca panas yang memperlihatkan suhu mencecah sehingga 37 darjah Celcius.

Apabila terdedah dengan cuaca panas, pastinya ia akan memberikan pelbagai kesan kepada tubuh badan kita. Tambah-tambah lagi di bulan puasa, pasti sukar untuk memastikan tubuh kekal berhidrasi. Antara beberapa masalah disebabkan cuaca panas ialah keletihan atau kelesuan haba, pitam atau pengsan, kekejangan dan strok haba.

Sebagai langkah waspada, kita perlu menjaga kesihatan supaya dapat mengelakkan diri daripada kesan yang tidak diingini. Justeru, mari kita baca beberapa tips kekal sihat ketika cuaca panas yang dikongsikan oleh Hello Doktor di bawah ini.

Isi Kandungan

Tips Elak Strok Haba

Ada masanya, Malaysia mengalami cuaca panas yang melampau sehingga boleh menyebabkan berlakunya strok haba.

Seperti yang dapat diperhatikan, cuaca di negara kita pada ketika ini agak panas dengan suhu yang juga tinggi dan mampu mencecah sehingga 40 darjah celsius.

Walaupun ada segelintir individu yang menyukai cuaca sebegini terutamanya pelancong asing, ia sebenarnya akan mendatangkan pelbagai kemudaratan kepada kesihatan kita.

Paling menakutkan, cuaca sebegini boleh menjadi punca terjadinya
strok haba
 (heat stroke). Ia adalah sejenis penyakit yang mempunyai kaitan dengan haba dan merupakan kategori yang paling serius. Penyakit ini akan menyebabkan kegagalan mekanisme peraturan suhu badan

(thermoregulation) dan boleh mengundang maut.

Jadi, antara Tips Elak Strok Haba yang boleh dipraktikkan oleh anda semua adalah seperti yang dinyatakan di bawah.

Banyakkan Minum Air Putih Dan Isotonik

Tips Elak Strok Haba yang paling penting adalah anda perlu sentiasa kekal berhidrasi.

Untuk itu, anda perlu banyak minum air putih tanpa mengira tahap aktiviti fizikal seharian anda.

Selain itu juga, anda juga boleh minum air isotonik untuk menggantikan garam dan mineral yang keluar melalui peluh.

Kurangkan Minum Air Berkafein, Bergula Dan Beralkohol

Kebanyakan individu akan menganggap semua air adalah sama dan kerap minum air ketika musim panas adalah keputusan yang betul.

Namun begitu, anda juga perlu tahu bahawa air berkafein, bergula atau beralkohol adalah tidak bagus untuk kesihatan terutamanya ketika musim panas.

Ini kerana minuman sebegini hanya akan mengakibatkan individu kerap membuang air kecil lalu menyebabkan kekurangan cecair dalam badan.

Luangkan Masa Dengan Bijak

Antara perkara yang perlu dilakukan oleh individu ketika musim panas adalah lebihkan masa berada di dalam rumah dan hadkan aktiviti luar.

Ini bertujuan melindungi anda daripada panas dan terik cahaya matahari.

Ambil peluang ini untuk memanjakan diri anda dan berehat di hadapan kipas atau penyaman udara di dalam rumah. Ini Tips Elak Strok Haba yang paling berkesan kerana anda tidak banyak terdedah dengan cahaya matahari secara terus.

Sapukan Losyen Pada Kulit

Bagi memastikan kulit anda kekal gebu, bersih, sihat dan dilindungi sepanjang musim panas ini, anda boleh sapukan losyen pada kulit.

Gunakan losyen ‘sunblock’ bagi mengelakkan kulit anda terbakar.

Jangan Duduk Lama Di Dalam Kenderaan

Anda tidak sepatutnya duduk di dalam kenderaan terutamanya yang tidak mempunyai penyaman udara untuk waktu yang lama.

Ini kerana bahang yang terkumpul di dalam kenderaan boleh mendatangkan kemudaratan buat anda.

Pakai Pakaian Yang Sesuai

Pakaian yang tebal, ketat dan berwarna gelap hanya sesuai dipakai ketika musim sejuk atau waktu malam. Ia tidak sesuai dipakai ketika matahari berada tegak di atas kepala.

Oleh itu, pakailah pakaian yang ringan, longgar dan berwarna terang ketika musim panas ini.

Pakai Topi Atau Payung

Selain pakaian, Tips Elak Strok Haba adalah menggunakan aksesori seperti topi atau payung bagi melindungi anda daripada panas dan terik cahaya matahari.

Rancang aktiviti seharian anda seeloknya bagi meminimakan pendedahan anda terhadap panas dan terik cahaya matahari.

Jika berlaku sebarang masalah pada kulit atau kesihatan anda secara umumnya, segera berjumpa dengan doktor untuk mendapatkan rawatan.

Penutup

Diharapkan agar perkongsian tentang
Tips Elak Strok Haba
ini mampu memberi anda ilmu baharu dan bermanfaat untuk anda serta anda dapat menjaga kesihatan dengan baik pada musim cuaca yang sangat panas kini. Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih.


Tips Hantar Gambar Di Whatsapp Supaya Tidak Pecah

Tips Hantar Gambar Di Whatsapp Supaya Tidak Pecah
pasti ramai yang ingin mengetahuinya, bukan?

Bukan apa, jika ada gambar yang ingin dihantar kepada seseorang pasti ramai memilih untuk menggunakan aplikasi WhatsApp untuk menghantarnya kerana mudah dan cepat.

Tetapi kadang kala apabila menggunakan WhatsApp untuk menghantar gambar, pasti ada juga gambar yang dihantar mempunyai kualiti yang tidak memuaskan dan gambar menjadi pecah.

Menerusi satu video yang telah dimuat naik oleh
@
af7echofficial
 di akaun TikToknya,
dia telah berkongsi Tips Hantar Gambar Di Whatsapp Supaya Tidak Pecah dan bagaimana langkah yang betul untuk menghantar gambar tanpa menjejaskan kualiti gambar menerusi WhatsApp.

Justeru, masalah gambar yang dihantar menjadi pecah tidak akan berlaku lagi jika anda menggunakan tips yang telah dikongsikan ini.

Perkara ini memudahkan bukan sahaja diri sendiri tetapi juga ibu bapa dan rakan-rakan kerana tidak perlu menggunakan aplikasi lain untuk menghantar gambar. Jom ikuti perkongsian berikut.

Isi Kandungan

Tips Hantar Gambar Di Whatsapp Supaya Tidak Pecah

Admin yakin pasti ramai diantara kita yang memerlukan Tips Hantar Gambar Di Whatsapp Supaya Tidak Pecah ini, bukan? Jom ikuti langkah-langkah berikut.

Langkah 1: Buka Photos Dan Pilih Gambar

Pertama sekali, anda perlu pergi ke ‘Photos’ dan pilih gambar yang ingin dihantar.

Langkah 2: Tekan Button Share Dan Save To Files

Kemudian pilih bahagian ‘Share’ dan ‘Save to files’ gambar yang telah dipilih tadi.

Langkah 3: Hantar Gambar Di WhatsApp

Seterusnya, buka aplikasi WhatsApp dan pilih ‘Chat’ seseorang yang anda ingin berkongsi gambar tersebut.

Pada bahagian ‘Chat’ tekan simbol tambah ‘+’ dan pilih ‘document’.

Dokumen tersebut akan memaparkan gambar yang anda telah simpan tadi, jadi pilihlah gambar yang ingin dihantar.

Akhir sekali, tekan butang ‘Send’ dan selesai! Gambar anda pasti tidak akan pecah lagi apabila menggunakan cara ini!

Sekiranya anda mengikuti cara ini, resolusi gambar pasti tidak akan berkurang dan gambar yang diterima tidak akan pecah. Jadi, selepas ini anda tidak perlu lagi untuk menggunakan aplikasi selain WhatsApp untuk menghantar gambar. Hanya dengan melakukan beberapa langkah mudah tadi, gambar anda boleh dihantar kepada seseorang tanpa menjejaskan kualiti lagi.

Credit Sumber:
@
af7echofficial

Semoga perkongsian tentang
Tips Hantar Gambar Di Whatsapp Supaya Tidak Pecah
 ini memberi sedikit pendedahan dan bermanfaat kepada anda semua.

Selain info teknologi tentang Tips Hantar Gambar Di Whatsapp Supaya Tidak Pecah ini, anda juga boleh dapatkan pelbagai lagi fakta lain berkaitan teknologi dunia yang semakin hari semakin canggih ini di
TcerDotMy
kerana kami sentiasa berkongsi fakta menarik untuk rujukan utama anda.


4 Langkah Dan Tips Hilangkan Hanyir Ikan Keli Dengan Mudah

Tips Hilangkan Hanyir Ikan Keli
sangat penting untuk diketahui oleh semua yang ingin memasaknya supaya menu masakkan Ikan Keli itu sedap dimakan.

Ikan Keli merupakan spesies ikan yang paling disukai oleh masyarakat Malaysia, susulan ia mudah untuk didapati lebih-lebih lagi jika kawasan itu mempunyai air tawar.

Cara mudah untuk menikmatinya adalah dengan menggoreng Ikan Keli tersebut kemudian makan dengan nasi panas sahaja pasti ia sangat memikat selera.

Tetapi jika Ikan Keli tidak disiang dengan betul, bau hanyir itu pasti akan melekat walaupun Ikan Keli tersebut telah digoreng.

Oleh itu, menerusi satu perkongsian daripada
Afy AL Habibi
 di Facebook, dia telah berkongsi Tips Hilangkan Hanyir Ikan Keli.

Isi Kandungan

Tips Hilangkan Hanyir Ikan Keli

Admin yakin pasti ramai diantara kita yang memerlukan Tips Hilangkan Hanyir Ikan Keli ini, bukan? Jom ikuti tips berikut:

Langkah 1: Buang Darah Beku Pada Ikan Keli

Pertama sekali, potong di bahagian tengah iaitu perut ikan dan bersihkan lemak serta darah beku yang ada pada Ikan Keli tersebut. Buang semua darah beku yang ada di bahagian tengah itu.

Seterusnya, buang lebihan darah beku yang tersorok. Bahagian ini agak rumit kerana orang selalu terlepas pandang. Sebenarnya ada satu lagi bahagian yang mempunyai darah beku. Bahagian tersebut terletak di hujung kiri dan kanan. Gunting sedikit di bahagian yang ditunjukkan seperti di dalam gambar dibawah dan buang lebihan darah itu.

Kalau nak tahu, bahagian itu adalah punca sebenarnya Ikan Keli berbau kuat walaupun selepas dibersihkan.

Langkah 2: Basuh Ikan Keli

Kemudian, basuh ikan keli dua hingga tiga kali bagi menghilangkan darah yang melekat di badannya.

Langkah 3: Rendam Dengan Tepung Gandum

Cara untuk menghilangkan bau hanyir secara keseluruhan adalah dengan rendam dengan tepung gandum. Masukkan dua sudu besar tepung gandum di dalam air, gaul rata dan biarkan seketika.

Langkah 4: Cuci Ikan Keli Sehingga Bersih

Selepas itu, cuci lagi Ikan Keli tersebut sehingga bersih. Rupa Ikan Keli yang telah siap dibasuh bersih adalah seperti gambar dibawah.

Rahsia Isi Ikan Keli Menjadi Rangup

Selain berkongsi tentang Tips Hilangkan Hanyir Ikan Keli, dia turut berkongsi tips bagaimana untuk mendapatkan Ikan Keli yang rangup serta Ikan Keli tidak berlipat semasa menggoreng.

Jelasnya, cara yang perlu dilakukan adalah menggelar badan Ikan Keli secara rapat-rapat.

Kemudian, lumur Ikan Keli dengan bahan tumbuk dibawah untuk mendapatkan isi Ikan Keli yang rangup iaitu

1 ulas bawang putih

1 hiris nipis halia

serbuk kunyit

garam

secukup rasa

Tips untuk memastikan Ikan Keli tidak mengeluarkan letupan kecil semasa menggoreng, Ikan Keli tersebut perlulah dilumur dengan sedikit tepung gandum. Caranya ialah lumur nipis dengan tepung gandum Ikan Keli yang telah disalut bahan tumbuk tadi.

Goreng Ikan Geli menggunakan tips ini bukan sahaja membuatkan Ikan Keli menjadi rangup malah ianya juga boleh membuatkan Ikan Keli tidak melekat ketika digoreng.

Sebelum menggoreng, masukkan dua keping asam di dalam minyak yang banyak dan panas dan kemudian masukkan Ikan Keli tersebut, tutup dengan tudung periuk dan kemudian tunggu sehingga masak.

Selepas sebelah ikan garing elok, terbalikkan arah tersebut. Kemudian tos dan bolehlah diangkat.

Jadi, anda boleh menggunakan tips yang diberikan ini untuk mendapatkan Ikan Keli yang rangup dan juga tidak berlipat.

Sumber:
Afy AL Habibi

Diharapkan dengan perkongsian
Tips Hilangkan Hanyir Ikan Keli

ini dapat menghilangkan hanyir Ikan Keli yang anda ingin masakkan nanti.

Semoga perkongsian Tips Hilangkan Hanyir Ikan Keli ini dapat memberi manfaat kepada anda semua. Selamat Mencuba!

Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih.


3 Tips Jaga Cat Kereta Untuk Kekal Berkilat

Tips Jaga Cat Kereta
sangat penting dan perlu diambil berat terutamanya orang yang memiliki kereta. Kereta sememangnya merupakan kenderaan serba guna dan paling banyak digunakan di atas jalan raya dan ia sering menjadi pilihan orang ramai kerana kebanyakan ruang kenderaan ini mesra keluarga.

Bukan itu sahaja, kereta juga dapat melindungi anda daripada cuaca yang tidak menentu seperti hujan dan panas terik. Berbanding motosikal, kereta juga dilengkapi dengan penghawa dingin yang membuatkan ia selesa untuk pemanduan jarak jauh.

Walau bagaimanapun,
body
 kereta yang besar membuatkan ia mudah terdedah kepada kerosakan khususnya di bahagian luaran seperti calar dan cat kereta yang semakin pudar. Lebih – lebih lagi, kereta anda sentiasa terdedah dengan cuaca hujan dan panas. Secara tidak langsung, ia akan membuatkan cat kereta anda semakin luntur.

Sekiranya anda mempunyai kenderaan sendiri, pasti yang anda mahukan terhadap kenderaan adalah untuk ia sentiasa kelihatan cantik, bersih, dan seperti baru. Jadi bagaimanakah cara penjagaan cat kereta agar ia sentiasa kelihatan bersinar?

Dalam sebuah video yang telah dimuat naik oleh seorang lelaki yang bernama
James_Alatin
 di akaun TikToknya, lelaki tersebut telah membuat perkongsian dan menjelaskan terdapat tiga (3) Tips Jaga Cat Kereta yang boleh dilakukan oleh pemilik kenderaan untuk menjaga cat kereta masing-masing.

Tips Jaga Cat Kereta Untuk Kekal Berkilat

Tips 1:
Polish

Maklumnya dalam rakaman berdurasi 35 saat itu, perkara pertama yang wajib buat untuk penjagaan cat kereta adalah
polish
.

Seperti yang diketahui kaedah ini bertujuan bagi memastikan kenderaan anda berkilat.

Tips 2:
Wax

Selain itu, anda juga boleh melakukan
wax
 terhadap kereta agar ia kelihatan lebih bersinar.

Walau bagaimanapun, langkah ini perlu diulang kembali dalam masa satu atau dua bulan sekali untuk hasil yang terbaik.

Tips 3:
Coating

Langkah yang ketiga bagi mengekalkan dan penjagaan cat kereta anda termasuklah dengan melakukan
coating
.

“Tapi kalau anda malas nak pergi buat
wax
 dalam masa satu hingga dua bulan anda boleh buat
coating
,” katanya dalam video tersebut.

Menjengah ke ruangan komen, rata-rata netizen turut memberikan komen positif dengan kandungan yang dimuat naik itu. Sebahagian daripada mereka turut menuai persoalan dan perbandingan terbaik antara kesemua kaedah tersebut.

Untuk makluman, video ini telah mendapat lebih 60,000 tontonan, lebih 3,000 tanda ‘suka’ dan komen daripada warganet.

Diharapkan dengan perkongsian Tips Jaga Cat Kereta ini dapat menjadikan anda di luar sana lebih peka dan bijak berkenaan penjagaan kereta masing-masing. Semoga perkongsian
Tips Jaga Cat Kereta
 ini dapat memberi manfaat kepada anda semua.

Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih.


TIPS JANTUNG SIHAT

Jantung merupakan organ penting bagi manusia.  Ia berfungsi untuk mengepam dan mengedarkan darah ke seluruh badan.  Jantung merupakan salah satu organ yang sangat penting dan perlu dijaga dengan baik.

Penyakit jantung boleh menyerang sesiapa sahaja tanpa mengira jantina mahupun umur.

Oleh itu anda perlu lebih mementingkan penjagaan kesihatan jantung, agar anda akan hidup lebih sihat dan lebih panjang usia.

Isi Kandungan

5 TIPS PENJAGAAN KESIHATAN JANTUNG

1.     Kekalkan Berat Badan yang Sihat

Berat badan yang sihat ialah indeks jisim tubuh (IJT) di antara 18.5 dan 24.9.  Anda disarankan untuk mengurangkan berat badan jika IJT anda melebihi tahap 25 kerana ia dapat membantu mengurangkan tahap gula darah dan tekanan darah anda.

2.      Kekalkan Tahap Kolestrol, Tekanan Darah dan Gula Darah dalam Lingkungan Normal

Lakukan pemeriksaan tahunan yang lengkap bagi memantau tahap kolesterol, tekanan darah dan gula dalam darah bagi mengekalkan kesihatan jantung yang baik.  Amalkan diet yang seimbang dan teruskan gaya hidup yang aktif dan sihat.

3.      Amalkan Diet yang Baik untuk Jantung

Pilih makanan yang rendah dengan lemak tepu dan kolesterol.  Pilih bahagian daging yang kurang berlemak, dan kurangkan makanan bergoreng.  Makan ikan setiap hari dan pilih ikan laut dalaman (cth. Ikan Salmon atau Sardin) 2 kali seminggu.  Makan buah-buahan dan sayuran kerana mereka merupakan sumber serat, vitamin-vitamin dan mineral, serta fitokimia yang baik untuk jantung anda.  Di samping itu, digalakkan untuk mengurangkan pengambilan garam dan gula.

4.      Kekal Aktif Secara Fizikal

Tabiat bersenam membantu mengekalkan tahap tekanan darah, gula dalam darah dan kolesterol darah dalam lingkungan yang sihat. Pilihlah aktiviti yang anda suka, dan tingkatkan kekerapan anda mengikut masa.

5.      Pengurusan Stress

Stres yang berlebihan mungkin merupakan punca tekanan darah meningkat dan meningkatkan bebanan terhadap jantung kita.  Anda digalakkan untuk melakukan aktiviti seperti yoga dan meditasi kerana ia dapat membantu menenangkan diri dan mengurangkan stres.

10 Makanan yang Baik untuk Jantung Sihat

Makanan yang mengandungi Omega 3 adalah makanan terbaik untuk jantung.  Berikut adalah antara makanan yang kaya dengan Omega 3 :-

1. Makanan Beroat

Mulakan hari anda dengan semangkuk oat panas. Makanan ini kaya asid lemak omega-3, folat dan kalium.  Selain itu, ia kaya dengan serat membantu menurunkan kadar kolesterol jahat LDL dan mencegah pembentukan plak di dinding arteri.

2. Salmon

Ikan yang kaya asid lemak omega-3 ini efektif menurunkan tekanan darah dan mencegah pembekuan darah.  Makanlah dua keping salmon seminggu.  Ia mengurangkan risiko meninggal akibat serangan jantung hingga 33 peratus.  Salmon mengandungi karotenoid astaxanthin, yang merupakan sebuah antioksida kuat.

3. Avocado

Menambah lemak sihat ke dalam diet anda.  Makanan yang kaya lemak tunggal tidak tepu ini mampu menurunkan kadar kolesterol jahat LDL dan meningkatkan kadar kolesterol baik HDL dalam tubuh.

4. Minyak zaitun

Minyak zaitun kaya akan lemak tunggal tidak tepu.  Ia adalah pengganti baik bagi mentega.

5. Kekacang

Kacang-kacang seperti walnut dan badam.

6. Berries

Blueberries, raspberries, strawberi dan jenis beri lainnya kaya anti radangan.  Berfungsi mengurangi risiko penyakit jantung dan kanser.

7. Kacang peas

Pengambilan kacang peas, seperti kacang merah dan kacang hitam.

8. Bayam

Bayam kaya dengan berbagai komponen sihat seperti lutein, folat, kalium dan serat.

9. Biji rami (linseed)

Biji rami kaya dengan serat dan omega-6.  Dicadangkan pengambilan biji rami dicampurkan dengan oatmeal.

10. Kacang Soya

Kacang soya membantu menurunkan kadar kolesterol kerana rendah lemak.

Semoga dengan tips dan info makanan yang bagus untuk jantung ini dapat memberikan panduan berguna bagi menjaga kesihatan jantung anda.

sumber : ANLENE & HKP


9 Tips Kereta Tenggelam Banjir Yang Boleh Anda Lakukan

Tips Kereta Tenggelam Banjir
ini dikongsikan kepada mereka yang terjejas akan keadaan beberapa buah negeri pada masa kini. Untuk maklumat lanjut, anda boleh membaca artikel ini.

Isi Kandungan

Banjir

Banjir
 merupakan antara salah satu bencana alam yang digeruni oleh sebilangan manusia kerana akibat yang dibawa daripadanya amatlah besar. Tidak kiralah kesan kepada fizikal, mental dan kebendaan. Akan tetapi, keadaan banjir ini bukan berada di bawah kekuasaan kita untuk mengawalnya.

Baru-baru ini, kejadian banjir yang melanda teruk di kawasan negeri Selangor amatlah memberi kesan kepada seluruh rakyat Malaysia terutamanya. Lebih-lebih lagi kepada mereka yang terjejas teruk dan menjadi mangsa dalam situasi ini. Tidak banyak yang tidak dapat mereka lakukan selain hanya mampu berserah dan melakukan apa yang patut.

Pada kali ini, akan saya kongsikan dengan anda tips kereta tenggelam banjir yang boleh anda lakukan bagi mengatasi situasi ini. Yang penting, utamakanlah nyawa anda berbanding kebendaan yang bersifat tidak hakiki.

Tips Kereta Tenggelam Banjir

Baca perkongsian berkaitan tips kereta tenggelam banjir semasa dan tips kereta tenggelam banjir selepas. Moga-moga membantu anda.

Tips Kereta Tenggelam Banjir(Semasa) :

Kenal Pasti Kedalaman Air di Sekitar Kereta

Pastikan anda anggarkan dahulu kedalaman air di sekeliling anda dan jalan di hadapan. Tentukan sama ada kereta anda masih terus bergerak atau lebih baik berhenti sahaja. Jikalau boleh, jangan sehingga air masuk ke dalam kereta, baru mahu berhenti.

Sekiranya ketinggian air tidak terlalu tinggi dan membolehkan kereta anda bergerak, maka bersegeralah ke lokasi yang lebih tinggi atau kawasan yang tidak terjejas.

Keputusan di tangan anda.

 Elak Untuk Hidupkan Enjin Kereta

Perkara yang paling penting ketika menghadapi situasi banjir adalah anda tidak boleh untuk menghidupkan suis kereta. Sekiranya anda berada dalam keadaan banjir yang teruk sebelumnya, dan air sudah pun surut sedikit yang membolehkan anda bergerak, jangan tergesa-gesa untuk hidupkan suis kereta anda.

Hal ini adalah kerana ianya mampu memberi kesan yang lebih teruk kepada kereta anda. Tidak kira sama ada enjin kereta dan lain-lain. Yang pastinya, kos yang diperlukan untuk membaiki kereta anda akan meningkat naik tanpa dijangka.

Jadi berwaspadalah akan hal ini.

Hubungi Pihak Berkuasa atau Bertanggungjwab

Pastikan anda mengetahui nombor pihak berkuasa yang betul. Lebih dekat adalah lebih baik kerana peluang untuk anda menyelamatkan diri anda lebih tinggi. Gunakan saluran yang betul. Maklumkan juga keadaan semasa anda kepada rakan, kenalan terdekat dan paling penting keluarga anda.

Ini supaya mereka tidak terlalu risau berkaitan keadaan anda dalam kereta.

Tolak Kereta Anda Ke Kawasan Yang Selamat

Sekiranya kereta anda sudah tidak mampu bergerak lagi, terutamanya kereta mereka yang rendah, anda perlu berhenti di kawasan berhampiran yang selamat.

Panggillah orang kawasan sekitar untuk membantu anda menolak kereta ke kawasan yang diyakini lebih selamat dan sesuai. Jangan menghalang laluan orang lain. Sekiranya kita tidak mampu bergerak, maka bantulah mereka yang mampu meneruskan perjalanan ke lokasi selamat.

Kunci Kereta Anda

Perkara ini adalah paling penting. Meskipun kita fikir kita berada dalam situasi banjir, jangan lengah atau leka kerana kita tidak tahu apa lagi yang bakal terjadi. Anggaplah ini adalah langkah keselamatan buat anda.

Mahu terima atau tidak, inilah kenyataannya. Anda akan kembali ke kereta anda bagi membersihkan dan seumpamanya.

Tips Kereta Tenggelam Banjir(Selepas) :

Ini adalah langkah yang boleh anda lakukan iaitu tips kereta tenggelam banjir selepas situasi teruk terjadi. Moga-moga segala urusan anda dipermudahkan.

Hubungi Syarikat Insurans Individu

Ini adalah untuk anda mendapatkan perlindungan. Sekiranya anda sudah pun mendapatkan insurans untuk kereta anda, jangan ragu-ragu untuk mendapatkannya.

Pastikan anda:

Hubungi pihak insurans pada masa yang sesuai.

Kumpulkan bukti yang relevan dengan ambil gambar.

Buat laporan polis apabila keadaan air semakin surut.

Berikan surat tuntutan dan dokumen lain yang diperlukan.

Hantar kereta anda ke bengkel.

Pastikan Kabin Kereta Anda Dikeringkan

Lumpur dan air yang mengotori bahagian dalaman kereta hanyalah memberi gambaran setakat mana air yang berjaya memasuki kereta. Akan tetapi, kita tidak tahu seberapa banyak air yang sudah memasuki dan berbaki dalam enjin kereta.

Mahu atau tidak, kita perlu mengeringkannya terlebih dahulu. Perkara yang terbaik adalah membawa kereta ke bengkel kereta.

Penapis Udara dan Minyak Kereta Haruslah Diperiksa

Jangan hidupkan enjin kereta untuk menguji pendingin udara kereta anda. Ini adalah langkah yang paling salah. Tukar minyak kereta, bendalir kereta di semua bahagian dan pastikan semua komponen kereta berada dalam keadaan yang kering.

Ianya menjadi suatu kelebihan jikalau anda memiliki kemahiran untuk menukar semua ini sendiri. Jikalau tiada, anda hanya boleh menyediakan wang yang secukupnya sahaja.

Buat Penilaian Pada Tayar dan Roda Kereta Anda

Bahagian ini juga penting kerana kita tidak sedar atau perasan bahagian tayar yang dihadang oleh lumpur. Untuk lebih baik, cuci kereta anda. Buang segala kesan lumpuran dan ranting-ranting kecil yang tersekat pada tayar dan roda kereta anda. Tips kereta tenggelam banjir ini berguna buat anda.

Ianya akan memberi kesan getaran kepada pemanduan anda apabila anda memecut di lebuh raya kelak. Akhirnya mampu membawa kemalangan. Moga-moga dijauhkan.

*NOTIS: Sekiranya anda terjejas akan bencana alam ini, anda boleh membaca artikel berkaitan
Bantuan RM1000 dan Cuti Bergaji Kepada Mangsa Banjir
. Anda boleh membaca di sini.

Maklumat Berkaitan Banjir

Selain daripada tip kereta tenggelam banjir juga, anda boleh mendapatkan maklumat lanjut berkaitan info-info semasa banjir dengan melayari laman web di bawah.

Laman Pautan Rasmi
Public Info Banjir
.

Dalam laman ini, anda boleh mendapatkan maklumat berkaitan:

Info terkini banjir.

Kawasan yang mengalami banjir.

Notis penutupan jalan.

Dan lain-lain yang penting.

Talian Yang Boleh Dihubungi

Sekiranya anda terlibat, atau melihat atau terdengar berkaitan mana-mana mangsa banjir yang masih:

Terperangkap dalam kereta.

Terperangkap dalam rumah atau bangunan.

Tidak dapat bergerak ke kawasan lain.

Tidak dapat berpindah ke pusat mangsa banjir.

Lain-lain hal berkaitan.

Anda bolehlah menghubungi Pusat Kawalan Operasi Pusat bagi
Pengurusan Bencana Negeri
 mengikut zon anda sendiri. Buat tindakan segera dan pantas bagi membantu mereka yang terlibat. Jangan lupa untuk ikuti tips kereta tenggelam banjir yang saya kongsikan di atas.

Marilah kita sama-sama hulurkan bantuan setakat yang termampu kepada mereka.

Banjir Bukan Mainan

Diharapkan agar perkongsian berkaitan tips kereta tenggelam banjir ini mampu memberikan anda idea untuk megharungi ujian ini. Kepada mereka yang terlibat, jangan berputus asa. Teruskan kehidupan anda kerana mungkin hikmah yang menanti anda akan menjadi lebih besar.

Dalam masa yang sama, sama-samalah kita beringat bahawa keadaan kita pada masa kini masih belum bebas daripada cengkaman penyakit Covid-19.

Bersatu kita teguh, bercerai kita roboh.


TIPS KUKU SIHAT

Kuku yang sihat boleh dilihat dari segi kebersihannya, mempunyai permukaan licin tanpa alur dan warna seragam. Ia harus bebas daripada tompokan, berubah warna atau menjadi pudar.

Kuku juga terdedah kepada penyakit. Kita perlu mengenal pasti beberapa keadaan yang biasa berlaku untuk membantu mendapatkan rawatan.

* Jangkitan bakteria – Jangkitan lipatan kuku yang biasanya disebabkan oleh bakteria. Namun, kulat ialah punca jangkitan yang diketahui.

* Jangkitan kulat- Keadaan ini sering berlaku. Kuku boleh dijangkiti kulat yis atau kurap. Kuku boleh menebal dan cacat kerana kemungkinan plat kuku terpisah daripada bahagian dasar kuku. Namun, ia boleh dirawat.

* Cagu – Ia berlaku apabila kuku tumbuh dalam dasar kuku yang menyakitkan dan menyebabkan jangkitan. Ini berkaitan dengan cara memotong kuku yang salah atau berlebihan berat badan (obes). Ia kerap berlaku pada individu yang memiliki kaki bersaiz besar.

Isi Kandungan

TIPS MENJAGA KUKU

~SAPU PETROLEUM JELLY

Sapu petroleum jelly pada kuku dengan kerap. Selain itu, sapukan juga sekeliling kulit kuku agar kulit dan kuku sentiasa dalam keadaan lembap. Boleh juga digantikan dengan Olive oil.

~JANGAN BIARKAN KUKU PANJANG

Elakkan dari memelihara kuku yang panjang sekaligus elak dari masalah kuku terkeluar. Potong kuku dengan tertib dan ikut sunnah. Sebaiknya potong kuku seminggu sekali agar kuku sentiasa kekal sihat dan bersih sepanjang hari.

~MINUM SEGELAS AIR SUSU

Jika anda mendapati ada warna putih di dalam kuku bermakna kuku anda kurang zink. Untuk mengembalikan kesihatan kuku seperti sediakala, anda perlu minum susu segar dan ambil makanan yang kaya dengan kandungan zink.

~KIKIR KUKU DENGAN CARA YANG BETUL

Biasanya orang akan kikir kuku dengan pergerakkan ke hadapan dan ke belakang. Tapi sebenarnya cara yang betul adalah dengan mengikir secara satu hala sahaja. Elakkan juga kikir kuku selepas mandi kerana kuku yang basah dan lembut akan mudah patah.

Semoga bermanfaat!


Tips Kurus Tanpa Skip Makan

Tips kurus tanpa skip makan
 pasti menjadi kegilaan ramai orang. Terutama bagi anda yang memiliki berat badan berlebihan dan telah mencuba pelbagai cara untuk menurunkan berat badan tapi masih lagi tidak berjaya ia sememangnya menjadi satu kekecewaan dan ini juga menjadi punca kegagalan menurunkan berat badan.

Ini adalah kerana apabila telah kecewa mencuba pelbagai cara diet tetapi masih gagal dan akhirnya terhenti ditengah jalan dan hasilnya berat menjadi bertambah lagi akibat dari kegagalan dan kekecewaan tersebut kerana anda akan makan dengan lebih lagi.

Berikut adalah perkongsian amalan seharian dari Saudara
Faiz Saumi
 yang telah berjaya menurunkan berat badannya dengan mengamalkan diet yang seimbang.

Mungkin dengan kejayaan beliau menurunkan berat badan, beliau boleh dijadikan mentor dan semangat buat anda yang telah berazam menurunkan berat badan.

Isi Kandungan

8 Perkongsian Bermakna Tips Kurus Tanpa Skip Makan

Hari ini saya akan kongsikan amalan seharian saya sehingga ke tahap ini. Tempoh masa yang diambil setahun (May 2019 – May 2020)

Wajib ambil sarapan pagi, jangan pernah skip langsung walau sekali. Disarankan jangan tidur selepas subuh. Waktu terbaik untuk sarapan pagi adalah 7.00 hingga 8.00 pagi. Contoh sarapan yang diambil roti wholemeal, telur rebus/separuh masak 2 biji, pisang/ jambu batu/yogurt greek.

Jam 10.00-11.00 pagi, makan lagi buat macam snacking sambil buat kerja, buat snacking seperti kekacang, jambu batu atau epal.

Jam 1.00-2.00 petang lunch time. Wajib ambil lunch! Jangan sesekali skip! Lunch yang biasa diambil segenggam nasi putih pastikan sebesar penumbuk, ayam/ikan/tempe (sumber protein paling baik!) dan sayur sayuran (protein dan sayur sayuran pastikan yang tidak bergoreng)

Jam 3.00-4.00 petang buat snacking lagi seperti epal/kekacang/jambu batu/buah naga/pisang

Jam 5.30-6.30 petang ambil masa untuk workout atau buat kardio atleast 30 minit! Saya selalu akan jogging atau hiking.

Jam 7.00-7.30 mlm dinner time. Saya elakkan nasi untuk waktu malam. Tapi saya akan ambil sumber protein yang banyak untuk naikkan muscle hasil penat dari workout. Saya amalkan 1/2 protein dan 1/2 sayur-sayuran untuk satu pinggan yang besar. Antara sayur-sayuran yang bagus adalah timun, brokoli, lettuce dan tomato.

Jam 9.00-9.30 malam selepas isyak, saya akan buat teh hijau panas tanpa gula.

Tips lain2 , jangan sesekali ambil minuman yg bergula, banyakkan minum air kosong setiap hari, elakkan apa juga sos, banyakkan buat research, pastikan tidur awal pada waktu malam, pastikan dapat rehat yang cukup dan mental kena sentiasa kuat! Semoga manfaat untuk semua.

Cuma bulan puasa sahaja tak boleh nak control makan sebab makanan yang dijual semua mengiurkan!

Losing weight is a mind game. Change and never give up your mind. Trust me.

Anda Rancang Untuk Mulakan Diet Tips Kurus Tanpa Skip Makan Ini?

Semuanya bergantung kepada kerelaan diri kita sendiri sama ada ingin berjaya menurunkan berat badan atau tidak.

Mungkin boleh gunakan tempoh PKPB ini sepenuhnya untuk memulakan amalan makanan yang sihat dan seimbang.  Lebih-lebih lagi di bulan Ramadhan ini, adalah disyorkan agar mengawal nafsu makan anda dengan bersahur dan berbuka secukupnya dan tidak berlebihan. Jom mulakan tips ini dan kongsi apa pendapat anda mengenai
Tips Kurus Tanpa Skip Makan
 ini.


Tips Lantai Berkilat Macam Cermin

Ruang kediaman yang t
ampak kemas, bersih dan cantik sememangnya menjadi idaman semua di luar sana.

Kalau boleh serba serbi hendak sempurna, lebih-lebih lagi lantai yang berkilat sehingga boleh dibuat cermin.  Oleh itu, kesungguhan yang lebih perlu diberikan untuk mendapatkan hasil yang dikehendaki tetapi kadangkala hasilnya tidak memuaskan hati.

Sebenarnya mengemop lantai pun ada aturannya yang lebih tepat. Barulah lantai lebih bersih, licin dan berkilat.

Isi Kandungan

Anda mahukan cara terbaik mengemop lantai?

Sila cuba tips yang diberikan ini.  Insyaallah lantai anda juga kekal bersih dan harum untuk tempoh yang lama.

Langkah 1 – Sapu sehingga betul-betul bersih

Mulakan dengan menyapu seluruh kawasan rumah hingga bersih. Pastikan setiap habuk, sampah terutamanya helaian rambut yang gugur dibersihkan terlebih dahulu.  Ini penting supaya proses mengemop tidak terganggu.

Langkah 2 – Air Panas & Cuka

Sediakan air rendaman berisi air panas yang dicampurkan dengan sedikit cuka.  Mopkan seluruh lantai dengan bancuhan air ini.   Pastikan mop dikembangkan ketika proses mengemop.  Biarkan seketika sehingga kering.

TIPS : Anda juga boleh cuba meletakkan sedikit Downy untuk hasil yang lebih berkilat dan harum.

Langkah 3 – Cecair Peluntur

Jika suka anda  juga
boleh
 mencampurkan cecair peluntur seperti Clorox dalam bancuhan tersebut namun gunakan sedikit sahaja kerana ia meninggalkan bau yang agak kuat.  Pastikan ia diletakkan sedikit sahaja dan mop seperti biasa. Biarkan kering.

Langkah 4 – Pencuci Harum

Kemudian sediakan bancuhan air bersama pencuci lantai yang ada dipasaran.  Mopkan keseluruhan lantai dengan sekali cucian sahaja dan biarkan kering.

TIPS : Belilah pencuci yang berbau harum seperti berbau bunga-bungaan seperti ros atau lemon.  Ada sesetengah bau pencuci lantai di pasaran yang berbau kuat dan kurang enak yang membuatkan kita rasa tidak selesa menghidunya.

Langkah 5 – Air Bersih

Akhir sekali bilas dengan air bersih ke seluruh lantai.  Pastikan penggunaan air bersih tanpa apa-apa bahan.  Moplah seperti biasa dan biarkan hingga kering.  Hasilnya lantai anda bukan hanya harum malah licin berkilat dan bersih.

Tips Tambahan

Pastikan proses mengemop dimulakan dengan bahagian bilik terlebih dahulu dan diakhiri dengan bahagian dapur.

Anda boleh juga menggunakan bancuhan lain khusus untuk dapur kerana bahagian dapur luar biasa minyaknya.

Pastikan mop dikembangkan dengan tepat supaya lebih membantu anda melakukan kerja dengan lebih cepat dan sekata.

Buka kipas pada
volume
 yang tinggi supaya lantai lebih cepat kering.

SELAMAT MENCUBA!

Sumber : Keluarga


Tips Mata Sihat Cantik Bersinar

Memiliki mata yang menawan dan cantik bersinar adalah impian semua orang, terutamanya kaum wanita.

Mata yang sihat dan segar mempengaruhi keserian wajah seseorang.

Berikut adalah kaedah mudah yang boleh dilakukan setiap hari dan tidak menelan kos yang tinggi untuk memiliki mata menawan dan cantik bersinar.

Isi Kandungan

Tips Mata Sihat Cantik Bersinar

Minum air secukupnya

Minum air sekurang-kurangnya 8 gelas sehari.  Air berfungsi sebagai pelarut, penyejuk, pelincir dan agen pengangkut nutrien ke seluruh badan.

Tidur secukupnya

Kurang tidur boleh menyebabkan mata kelihatan lesu, sembap dan terbentuk lingkaran gelap di bawah mata (
eyebag
).  Orang dewasa d
isyorkan untuk tidur di antara 6 – 8 jam sehari.

Senaman Mata

Senaman mata perlu diamalkan bagi menggalakkan kesihatan mata.  Antara senaman ringan untuk mata ialah dengan menggerakkan mata ke kanan ke kiri ke atas dan ke bawah dalam lima kitaran untuk satu minit bagi meredakan ketegangan di sekitar otot mata.

Sekiranya anda melakukan tugasan sepanjang hari di hadapan komputer, anda boleh  menutup mata secara perlahan hingga tertutup sepenuhnya sebanyak sepuluh kali dapat mengelak mata terasa kering.

Anda juga digalakkan dalam setiap 20 minit, berhenti seketika.  Alihkan pandangan daripada skrin komputer dan lihat objek jauh selama 20 saat.

 Melihat pemandangan hijau

Pandang tumbuh-tumbuhan hijau selalu untuk kesegaran mata anda.

Bersihkan solekan
mata dengan betul

Pastikan solekan pada bahagian mata dibersihkan dengan teknik yang betul sebelum tidur. Ini bagi mengelakkan bahan kimia daripada meresap ke dalam mata.

Amalan Makan Vitamin Mata

Amalkan makanan seimbang, lebih-lebih lagi yang mengandungi sayur-sayuran dan buah-buahan kerana ia mengandungi vitamin-vitamin yang sesuai untuk kesihatan mata.

Secara ringkasnya mata memerlukan vitamin dan zat tambahan seperti berikut:

Vitamin A dan
Beta-carotene

Vitamin B kompleks

Vitamin C, D dan E

Lutein dan zeaxanthin

Antioksidan

Asid lemak Omega-3

Sebagai contoh, lobak merah, sayuran dan buah-buahan berwarna jingga-kuning sangat baik untuk kesihatan mata kerana mengandungi
Lutein
 dan
Zeaxanthin
.  Ia membekalkan nutrisi pada mata dengan bertindak sebagai antioksida yang menghalang daripada radikal bebas yang berbahaya.

Vitamin A juga dikenali sebagai
R
etinol
  bagus bagi membantu menangani masalah penglihatan kurang jelas pada waktu malam.  Makanan yang kaya dengan Vit
amin A ialah minyak ikan, lobak merah, telur, keju, mentega, susu, sayur-sayuran hijau dan oren.

Makanan yang kaya vitamin C ialah buah-buahan sitrus, kentang, sayuran berdaun hijau dan
tomato
.  Ia
 dipercayai dapat membantu pembentukan kolagen yang mampu menambah keanjalan kulit di sekeliling mata dan ia juga mampu mengelakkan mata daripada katarak dan glaukoma.

Amalan Rohaniah

Jaga hati dan jaga pandangan kita.  Hindarilah dari melihat perkara maksiat dan yang tidak elok.

B
agi anda yang beragama Islam, s
entiasa amalkan membaca ayat suci Al-Quran.  Ayat Al-Quran adalah sebagai syifa’ iaitu penyembuh kepada pelbagai jenis penyakit.
Sebagai contoh ayat 22 dari Surah Qaf sesuai untuk menguatkan pandangan dan menghilangkan kerabunan mata.

Lindungi dari sinaran matahari

Gunakan cermin mata anti
ultraviolet
 (UV) sewaktu melakukan aktiviti luar di bawah cahaya matahari.  Terdedah kepada sinar UV yang berlebihan dan tinggi akan menyebabkan katarak, boleh merosakkan kornea, kanta dan selaput retina mata.

Amalan Petua

Pelbagai petua dari nenek moyang kita untuk kesihatan mata bagus dijadikan amalan.

Antaranya dengan meletakkan hirisan timun atau uncang teh yang sudah digunakan di atas kelopak mata anda. Anda perlu menyejukkannya terlebih dahulu.

Teh mengandungi kafein dan tannin yang membantu mengecutkan salur darah dan menggalakkan air bertakung disingkirkan dari kawasan sekitar mata.

Timun pula membuatkan mata anda sejuk seterusnya mampu merehatkan urat saraf mata.

Selain itu, meletakkan ketulan ais kecil atau sudu besi yang telah disejukkan pada mata juga boleh digunakan bagi menyegarkan mata yang mengantuk.

SEMOGA BERMANFAAT!


Tips Memajukan Perniagaan Anda

Setiap perniagaan yang diusahakan mempunyai harapan yang tinggi, agar perniagaan itu terus maju dan berjaya serta dapat mengubah masa depan agar tidak ditindas pihak lain. Tiada sesiapa yang mengharap perniagaan yang dijalankan musnah dengan wang ringgit yang dikeluarkan. Namun, tidak semua perniagaan yang diusahakan mampu menetapkan jumlah pelanggan di dalam atau di luar negara. Tidak kira sebarang jenis perniagaan yang dijalankan samada melibatkan penjualan produk, servis, nasihat dan sebagainya. Kecekalan dan semangat yang kental sangat diperlukan bagi memastikan cita-cita yang diimpikan tercapai. Perniagaan ini bukan sesuatu yang boleh dicapai dengan mudah. Kerana ia mengambil masa dan memakan tempoh yang agak panjang. Sambutan pelanggan dalam perniagaan yang dijalankan mempunyai beberapa cara untuk dicapai.

Beberapa tips ini perlu diamalkan bagi memastikan perniagaan yang dijalankan menjanjikan pulangan yang lumayan dan memberangsangkan. Perkara pertama yang perlu kita amalkan adalah tips untuk mempelajari tentang keadaan kawasan yang menjadi tempat untuk memulakan perniagaan. Jika kita memulakan perniagaan yang padat dengan penduduk dan menjadi pusat pentadbiran, hasilnya akan positif. Sebaliknya jika kita membuka perniagaan di kawasan kampung yang tiada kemudahan dan sambutan ramai maka, perniagaan kita tidak akan bertahan lama.

Isi Kandungan

Mengkaji tentang suasana dan kedudukan

Kita perlu mengkaji tentang latar dan faktor kedudukan tempat baru itu. Jika ia merupakan kawasan yang didiami pelajar dan pekerja, membuka kedai dobi adalah cadangan yang baik. Kerana golongan seperti ini lebih cenderung untuk menghantar pakaian yang kotor kedai dobi dari dicuci sendiri.

Jangan pula di kawasan seperti itu kita mulakan dengan perniagaan besi buruk dan barang kitar semula. Selain itu, kawasan seperti ini juga sesuai dibuka perniagaan makanan dan minuman. Kerana pelajar dan pekerja sentiasa memerlukan tenaga untuk pergi belajar dan pergi bekerja.

Katakan juga keinginan untuk memulakan kedai alat tulis dan perkhidmatan potostet di kawasan yang sama. Pendek kata, sesuatu kawasan itu perlu dikaji terlebih dahulu sebelum memulakan perniagaan. Kerana perniagaan ini bukan untuk suka-suka dan main-main, sebaliknya sesuatu yang serius dan berat.

Mencari rakan kongsi yang boleh dipercayai

Tips yang seterusnya adalah mencari rakan kongsi yang boleh dipercayai. Bukan sekadar seorang yang mempunyai wang untuk dilaburkan sahaja. Setidak-tidaknya minat dan hobi pada benda yang sama akan menampakkan lagi usaha yang dijalankan. Kerana manusia tidak akan jemu dan bosan melakukan sesuatu yang menjadi kegemaran mereka.

Katakan Yusri dan Lisa mempunyai minat yang sama dalam bidang penerbitan dan periklanan. Jadi, mereka telah bersetuju dan melaburkan sejumlah wang untuk memulakan perniagaan ini di sebuah kawasan yang menjadi tumpuan. Kerana minta dan pendapat dalam bidang yang sama sangat tinggi, perniagaan mereka semakin maju.

Oleh kerana masing-masing memberi komitmen yang baik dalam perniagaan ini. Bukan hanya seorang sahaja yang perlu bekerja, sebaliknya kedua-dua belah pihak rakan kongsi ini. Pendek kata, perniagaan mereka maju kerana minat dan hobi dalam bidang yang sama.

Bermula secara kecil-kecilan

Tidak semua perniagaan itu perlu diusahakan secara besar-besaran yang menelan belanja sehingga jutaan ringgit. Sekadar sebagai hobi dan minat untuk memenuhi masa dan boleh dijadikan sebagai pendatan sambilan sudah memadai.

Contohnya Pak Abas yang menjalankan perniagaan menjual kerepek di kampungnya. Perniagaan ini adalah perniagaan warisan daripada ayahnya dahulu. Jadi, Pak Abas membantu ayahnya yang telah tua kerana sudah tidak mampu melakukan pekerjaan berat lagi. Semakin lama, minatnya telah mendalam dalam dunia perniagaan dan dia menguruskan sepenuhnya perniagaan ini selepas kematian ayahnya.

Pada awal penglibatan dalam dunia penjualan kerepek, arwah ayah Pak Abas berniaga dengan menaiki motorsikal sahaja. Selepas Pak Abas mengambil alih, dia telah membuat pinjaman dengan bank untuk mendirikan sebuah kilang pembuatan kerepak yang terletak di belakang rumahnya.

Pendapatanya semakin maju tambahan pula semasa musim perayaan dan juga musim perkahwinan. Kerana Pak Abas telah mendapat pengalaman yang banyak semasa membantu arwah ayahnya dahulu. Kini, Pak Abas telah mendirikan lima buah kilang di daerah dalam negerinya.

Mengupah pekerja yang boleh dipercayai

Setelah mempunyai kedudukan yang baik dalam perniagaan yang diceburi, pasti kita ingin meluaskan perniagaan itu. Katakan perniagaan kedai pakaian lelaki dan wanita. membuka cawangan baru memerlukan lebih ramai perkerja untuk menguruskannya. Maka, kita perlu mengupah orang yang boleh dipercayai untuk memastikan perniagaan yang diusahakan selama ini tidak dirosakkan mana-mana pihak yang cuba menjatuhkan kita.

Mungkin kita boleh mengupah jiran yang telah lama kita kenali sebelum memulakan perniagaan itu atau juga mengupah kawan-kawan yang sudah kita maklum dengan hati budi mereka. Jika tidak, perniagaan kita akan musnah berikutan ada pihak yang iri hati dengan kesenangan dan kemewahan yang kita capai. Oleh sebab itu, kita perlu menjalin perhubungan yang baik dan tidak bermusuh dengan semua orang agar kita juga selamat dan perniagaan kita terus maju.

Mempunyai strategi yang berkesan

Selain itu, untuk memastikan sesebuah perniagaan itu berjaya, kita juga perlu mempunyai strategi yang berkesan. Bukan sahaja perniagaan, setiap pekerjaan yang dilakukan juga memerlukan perancangan yang sempurna. Jika tidak impian itu akan musnah di pertengahan jalan.

Contohnya memulakan perniagaan dalam bidang ubat-ubatan dan farmasi. Dalam dunia yang serba canggih dan maju ini, kita sering dihantui dan dibayangi dengan pelbagai wabak penyakit yang disebabkan penyalahgunaan bahan kimia industri, wabak penyakit yang disebabkan bahan kimi berlebihan dalam bekalan makanan seperti sayur dan wabak penyakit berjangkit yang mudah disebarkan melalui migrasi manusia atau haiwan.

Wabak penyakit berbahaya memang sukar untuk diubati, tetapi kita masih mempunyai peluang untuk mencegahnya. Maka, perniagaan dalam bidang ubat-ubatan dan farmasi sentiasa mendapat sambutan yang baik kerana kita tidak mampu menjangka saat kita akan ditimpa penyakit. Perniagaan ini adalah perniagaan yang mampu memberi keuntungan kepada pengusaha. Masyarakat hari ini juga semakin bijak untuk menentukan ubat yang berkesan bagi penghalang penyakit merebak.

Penutup

Akhir kata, diharapkan perkongsian kali ini berkaitan
Tips Memajukan Perniagaan Anda
 ini akan memberi sedikit info untuk tatapan anda semua. Untuk mendapatkan lebih banyak info berkaitan kesihatan dan info-info semasa anda boleh layari website
 t.me/tcerdot.my
. Terima Kasih

Artikel lain:
4 Orang Kaya Malaysia Tersenarai Dalam Forbes Ke-35


Tips mengatasi sinki berbau busuk

Jangan risau sangat kalau sinki tersumbat kerana ia adalah perkara biasa. Mungkin ada cebisan sisa makanan, minyak, lemak atau rambut yang tersangkut di dalamnya. Sebelum mendapatkan penyelesaian pakar, mungkin anda boleh lakukan beberapa perkara asas yang mudah.

Walaupun hakikat bahawa hampir setiap pilihan yang digunakan untuk membersihkan sistem pembetungan sangat berpatutan, dan anda boleh dengan mudah mengatasinya sendiri, jangan segera tergesa-gesa untuk menghapuskan penyumbatan dan bau di dapur dengan segala cara yang mungkin.

Menerusi laman sosial Facebook, pemilik akaun bernama Rosie Zam telah berkongsi langkah mudah untuk mengurangkan bau busuk dari lubang sinki.

“Selepas pulang membeli seekor ayam, saya letakkan ia di dalam sinki untuk dibersihkan. Tiba- tiba terbau sesuatu kurang enak dari lubang sinki.

“Alamak, sudah lama tak membersihkan lubang sinki, sebab itu naik bau busuk. Justeru, saya terus jerang air di dalam periuk. Kemudian, ambil soda bikarbonat dan cuka putih yang memang ada di dalam kabinet dapur.”

Bahan-bahan:

– 1/2 cawan soda bikarbonat

– 1/2 cawan cuka

– Air mendidih

Langkah-langkah:

1) Jerang air di dalam periuk.

2) Tuangkan soda bikarbonat ke dalam lubang sinki.

3) Kemudian, tuang pula cuka putih dan biarkan kira-kira 15 minit.

4) Selepas itu curahkan air yang mendidih ke dalam lubang sinki tersebut.

5) Masalah dapat diatasi.

Cara kedua adalah menggunakan sabun pencuci pinggan mangkuk. Gunalah jenama apa-apa pun, Sunlight, Joy, Good Maid, atau 1Malaysia. Anda perlukan beberapa sudu sabun pencuci pinggan mangkuk ini bersama air panas yang agak banyak, iaitu sekitar 2 liter. Kalau nak senang, boleh panaskan air dengan menggunakan periuk.

Sinki dapur selalunya mudah terlekat dengan minyak dan gris akibat sisa makanan. Sabun pencuci ini boleh membantu melarutkan sisa-sisa minyak dan makanan ini.

Untuk mengelakkan masalah berulang, lakukanlah salah satu daripada cara di atas dengan kerap, sekurang-kurangnya sebulan sekali. Selain itu, elakkan membuang sisa minyak atau makanan ke dalam sinki kerana ia boleh terperangkap dan membuat sinki lebih mudah tersumbat
 dan berbau busuk.

Sumber: Facebook
@rosiezam


Tips Menulis Karangan Bahasa Inggeris SPM

Tips Menulis Karangan Bahasa Inggeris SPM
 ini disediakan untuk membantu para pelajar khususnya bagi yang akan menduduki peperiksaan SPM.

Bahasa Inggeris merupakan subjek yang sukar bagi pelajar. Pengunaan Bahasa inggeris yang kurang dalam kalangan rakan-rakan dan kelurga menjadi menjadi penyebab penguasaan bahasa tersebut kuran dalam diri pelajar.

Namun begitu, teknologi hari ini menggunakan bahasa inggeris sebagai bahasa perantara, mampu mengubah corak penguasaan bahasa inggeris dalam kalangan pelajar. Dan semestinya, bahasa inggeris merupakan antara bahasa yang paling penting pada masa kini terutama untuk kerjaya dan kehidupan seseorang.

Maklumat yang disediakan di dalam ini menepati segala keperluan pelajar untuk membuat persediaan menghadapi peperiksaan dan memperoleh kelulusan yang cemerlang. Semoga ibubapa, guru dan pelajar mempoleh bermanafaat dari bahan yang disediakan

Isi Kandungan

Dapatkan “Tips Menulis Karangan Bahasa Inggeris SPM” di sini

Di sini
admin
 nak kongsikan bahan tersebut. Sila
download
 menggunakan
link
 yang telah disediakan.

Format dokumen ini adalah dalam ‘PDF’

Download :
Panduan-Menulis-Karangan-Bahasa-Inggeris-Kertas-1-SPM

Semoga perkongsian ini memberi

manfaat kepada semua terutama mereka yang memerlukan untuk membuat pelbagai persediaan menghadapi peperiksaan nanti.

14 Tip Belajar Dengan Berkesan dari Dr Fadhilah Kamsah

1. Menggunakan kedua-dua belah otak kanan dan kiri. Ini dapat dilakukan dengan membuat aktiviti merangsang kedua-dua belah otak tersebut.

2. Merangsang kesemua deria dalam pembelajaran. Kajian menunjukkan bahawa:

Kita ingat 10% apa yang dibaca

Kita ingat 20% apa yang didengar

Kita ingat 50% apa yang didengar dan dilihat

Kita ingat 70% apa yang dicakapkan

Kita ingat 90% setelah dipraktikkan

3. Belajar mengikut waktu yang sesuai dengan diri (
study according to your biological clock
). Bagaimanapun, perlu tahu waktu-waktu yang sesuai untuk belajar iaitu sebelum tidur, selepas bangun tidur, selepas mandi air panas, selepas baca al-Quran/zikir selepas riadah dan selepas berdoa.

4. Mengulang kaji secepat mungkin. Ulangkaji ringkas selepas belajar (kita akan lupa 80% selepas belajar). Ulangkaji sekerap mungkin.

5. Manfaatkan kemahiran mengingat:

Tampal nota-nota penting di dinding

Gunakan kaedah akronim

Tukar perkataan, ayat atau definisi dalam bentuk gambar atau rajah

Reka cerita atau ayat mengenai konsep yang perlu diingat

6. Menyedari guru-guru adalah sumber ilmu yang baik. Tanya guru apabila tidak faham

7. Menjadikan nota-nota menarik seperti membuat corak, menggariskan isi penting dan sebagainya. Tampal maklumat yang rumit di tempat yang biasa dilihat.

8. Cekap mengatur jadual belajar: Mempunyai jadual belajar, Patuh kepada jadual, Buat jadual yang boleh diikuti

9. Sentiasa mengawasi pencuri waktu belajar iaitu angan-angan kosong, bertangguh dan malas.

10. Tidak membuang masa dengan belajar ketika letih atau mengantuk.

11. Tahu memberi ganjaran kepada diri sendiri selepas Berjaya belajar seperti membaca surat khabar, melawat rakan atau sesuatu yang menghiburkan hati.

12. Buat Persediaan awal akan memberikan permulaan yang baik dan memberi tanggapan yang positif pada guru. Untuk sentiasa awal dan mendahului, bacalah dahulu sekali atau 2 kali sebelum guru mengajar.

13. Berbuat baik kepada guru. Sentiasa menghormati dan menyayangi guru.

14. Baca doa tanda kesyukuran selepas belajar

Penutup

Semoga kita juga mendapat manfaat jika hasil perkongsian kita yang tidak seberapa ini memberi kejayaan kepada mereka yang bakal menghadapi peperiksaan

Teruskan bersama kami di
t.me/tcerdot.my
 untuk mendapatkan informasi dan bahan-bahan pendidikan yang terkini dan terbaik dari semasa ke semasa. Terima kasih kerana menyokong kami dan semoga artikel
Tips Menulis Karangan Bahasa Inggeris SPM
 ini membantu anda..


Tips Mudah PDPR Guna Pocket Wifi, Hanya Perlu Sim Unlimited Data

Tips Mudah PDPR Guna Pocket Wifi, Hanya Perlu Sim Unlimited Data

Tips Mudah PDPR Guna Pocket Wifi, Hanya Perlu Sim Unlimited Data untuk kegunaan anda dan anak anda di rumah.

Isi Kandungan

Tips Mudah PDPR Guna Pocket Wifi, Hanya Perlu Sim Unlimited Data

Sejak Perintah Kawalan Pergerakan (PKP) dikuatkuasakan apabila wabak Covid-19 melanda negara tahun lepas, perlahan-lahan arena pendidikan negara dilihat beralih arah kepada pembelajaran secara atas talian atau online learning. Tidak kiralah apa jua peringkat, sama ada sekolah rendah hinggalah ke peringkat pengajian tinggi, semua tidak terlepas daripada satu perubahan baru dalam proses pembelajaran.

Kaedah ini amat bertepatan dalam mematuhi norma baharu dalam situasi wabak, iaitu mengurangkan sentuhan atau kontak fizikal dan mengekang penyebaran wabak tersebut. Bagi peringkat sekolah, Pengajaran dan Pembelajaran di Rumah (PdPR) telah diperkenalkan sejak tahun lepas. Sama seperti kaedah pembelajaran atas talian lain, PdPR dilaksanakan melalui panggilan video di platform online menjadikan sesi pembelajaran adalah secara virtual.

Ini memerlukan capaian internet yang stabil buat para pelajar dan ibu bapa khususnya. Ada pelbagai cara untuk memastikan capaian internet di rumah stabil, dan di sini ingin kami kongsikan satu tips mudah PDPR dilaksanakan menggunakan peranti yang boleh dibeli di Shopee, dan sim kad dengan kuota data yang tiada had (
unlimited data
). Ianya telah dikongsikan oleh pengguna TikTok @niksalsabila23 dan kini telah mendapat sebanyak 1.2 juta tontonan dan lebih 120 ribu sukaan.

Menurut beliau, pocket wifi modem ini boleh dibeli di Shopee, dan mampu menampung sehingga 8 ke 10 sambungan (komputer/laptop/telefon dan sebagainya). Dan bagi mendapatkan pautan internet, beliau gunakan kad sim dengan
unlimited data
 yang dibeli juga daripada Shopee.

Perlu diingatkan bahawa kad sim
unlimited data
 yang digunakan
MESTILAH
 yang dibenarkan oleh syarikat telekomunikasi (seperti Digi, Maxis dan sebagainya) untuk digunakan melalui modem atau router. Buat semakan dengan penjual atau ejen kad sim sebelum membuat pembelian.
Pastikan anda mendapatkan khidmat nasihat syarikat telekomunikasi tentang halaju internet di kawasan anda juga sebelum membuat sebarang keputusan untuk membeli kad sim unlimited data.

@niksalsabila23

Benda yang paling fx aku purchase kat shoppe ✨
#wifirouter

#studenthack

♬ Makna Cinta – Rizky Febian

Penutup

Diharap dengan perkongsian Tips Mudah PDPR Guna Pocket Wifi, Hanya Perlu Sim Unlimited Data ini dapat memberi sedikit info kepada semua, dalam mendapatkan pautan internet stabil untuk kegunaan anda di rumah. Semoga anda semua dapat manfaatkan Tips Mudah PDPR ini, dan kita semua terus dilindungi daripada wabak yang melanda negara kita.

Sumber: TikTok
@niksalsabila23

Dapatkan lebih banyak maklumat terkini, sila klik pautan ini:
t.me/tcerdotmy

Artikel berkaitan:

4 Laptop Terbaik 2021 Bawah RM2500

5 Printer Terbaik Dan Murah Di Malaysia

Cara Format Laptop simple dengan 11 langkah mudah

Permohonan Bantuan Laptop Percuma Untuk Para Pelajar B40